Grenell u Beogradu: Takse moraju biti ukinute, ali i srpska strana da prekine kampanju za povlačenje priznanja Kosova – Kazaljka\nNaslovna/Novo/Politika/Grenell u Beogradu: Takse moraju biti ukinute, ali i srpska strana da prekine kampanju za povlačenje priznanja Kosova\nGrenell u Beogradu: Takse moraju biti ukinute, ali i srpska strana da prekine kampanju za povlačenje priznanja Kosova\nDolazimo da vas povežemo, nemam nikakvu agendu ni ideju. Neću da vas pritiskam, želim da vas povežem da vaše privrede rastu, da se stvori više prilika za mlade ljude, da ostanu ovde i da imaju nadu. Pokušavam da se usredsredim na stvaranje dinamike u privredi, a politiku želim da ostavim vama, kazao je specijalni izaslanik američkog predsednika za dijalog Beograda i Prištine\nkazaljka Send an email 24.01.2020.\nBEOGRAD (AA) – Specijalni izaslanik predsednika Sjedinjenih Američkih Država (SAD) za dijalog Beograda i Prištine Richard Grenell izjavio je danas u Beogradu da takse na robu iz Srbije koje je uvela Priština moraju biti ukinute, dok srpska strana mora da prekine kampanju za povlačenje priznanja Kosova.\nNa zajedničkoj konferenciji za novinare sa predsednikom Srbije Aleksandrom Vučićem, Grenell je naveo da je to rekao i juče u Prištini na svim sastancima.\n“Isti zahtev prenosim i ovde, a to je ono što se tiče kampanje za povlačenje priznanja, koja mora da se zaustavi”, rekao je Grenel u Predsedništvu Srbije.\nKako je rekao, on nema ni agendu ni plan, već je tu da pogura obe strane.\n“Dolazimo da vas povežemo, nemam nikakvu agendu ni ideju. Neću da vas pritišćem, želim da vas povežem da vaše privrede rastu, da se stvori više prilika za mlade ljude, da ostanu ovde i da imaju nadu. Pokušavam da se usredsredim na stvaranje dinamike u privredi, a politiku želim da ostavim vama”, kazao je.\nGrenell je najavio da će u ponedeljak u Berlinu biti održan sastanak eksperata sa obe strane o uspostavljanju železničke linije između Beograda i Prištine, a zahvalio je Vučiću i na koraku ka uspostavljanju avio-linije Beograd-Priština.\nPredsednik Srbije Aleksandar Vučić naveo je da ne prihvata znak jednakosti u povlačenju taksi i povlačenja priznanja Kosova, podsetivši da je Beograd nudio Prištini pauzu u zahtevima za prijem u različite međunarodne organizacije, dok bi Srbija napravila pauzu u kampanji “od priznavanja nezavisnosti”, ali da je to odbijeno.\n“Nije sporno da se nađe kompromisno rešenje i zato razgovaramo sa Grenelom”, rekao je Vučić.\nOn je kazao i da je Srbija u jednoj godini izgubila 435 miliona evra zbog taksi.\nVučić je najavio da je Beograd spreman da radi na uspostavljanju železničke linije između Beograda i Prištine.\n“Samo sam rekao da je važno da takse budu uklonjene, jer bi voz u tom slučaju išao bez robe, da se ljudima gleda u kese šta nose”, kazao je.\nOn je rekao i da po pitanju avio-linije Beograd-Priština predstoje tri, četiri koraka u vezi sa avio-linijom, kao što je sporazum Direktorata za civilno vazduhoplovstvo sa KFOR-om, donošenje leks specijalisa u parlamentu i sporazum za “Lufthanzom”.\n“Važno nam je da trgujemo, da radimo sa Albancima zbog Srba na Kosovu i Metohiji”, dodao je.\nOn je zahvalio predsedniku SAD Donaldu Trumpu što je Srbiji posvetio veliku pažnju i ponovio da Trump ima otvoren poziv da poseti Srbiju.


Tanjugu zahvalnica za izveštavanje o "Besmrtnom puku"\nTanjugu zahvalnica za izveštavanje o „Besmrtnom puku“\nTanjug 4. juna 2019. 16:57\nBEOGRAD – Povodom održavanja četvrte manifestacije „Besmrtni puk 2019“ u Srbiji, danas su organizatorima, volonterima i medijima uručene zahvalnice, a među dobitnicima je i Novinska agencija Tanjug.\nZahvalnice su uručili ministar za inovacije i tehnološki razvoj i predsednik Fondacije „Besmrtni puk“ Nenad Popović i zamenik gradonačelnika Goran Vesić koji su poručili da je manifestacija zapravo sećanje na sve žrtve koje su se borile za slobodu i istinu, ali i podsećanje da su Srbija i Rusija dale najviše žrtava za slobodu Evrope i sveta od fašizma.\nPopović je istakao da je najvažnije da ne zaboravimo one koji su svoje živote dali za nas i poručio da su Srbi i Rusi herojski narodi koji su uvek bili na „svetloj strani istorije“.\n„Mi možemo da se ponosimo našim precima, Niko nema takvu istoriju kao što je imaju Srbi i Rusi, jer smo mi bili na strani istine i pravde. Srbija je antifašistička zemlja i fašizam ovde neće proći“, rekao je Popović na svečanosti u Starom dvoru.\nPodsetio je da je Rusija izgubila više od 23 miliona ljuda u Drugom svetskom ratu, a Srbija više od milion, te dodao da ne smemo da zaboravimo rusku Crvenu armiju, kao ni snage naše armije koje su se hrabro borile kako bi Evropa danas bila slobodna.\nPopović kaže da podsećanje na doprinos koji su Srbi i Rusi dali u Drugom svetskom ratu boreći se protiv fašizma trebalo biti još veće, jer, primećuje, poslednjih decenija u svetu „ide jedna jako opasna i lukava ideja“ da se cela istorija Drugog svetskog rada promeni.\n„Ideja je da se žrtve pokažu kao dželati, a dželati kao žrtve. Imamo slučaj u Ukrajni gde se banderovci pokazuju kao žrtve, zatim imamo slučaj da se ustaše pokazuju kao žrtve, a pobili su samo u logoru u Jasenovcu 700.000 ljudi. Pogledajte šta rade naslednici albanskih balista, čak i kada su isterali najveći broj Srba sa KiM pokušavaju opet sebe da prikažu kao žrtve“, ukazao je Popović.\nIstiče da će taj proces biti stalan i da je zato na Srbima i Rusima da se bore i daju na još većem značaju manifestaciji „Besmrtni puk“.\nDodao je da je posle Moskve, Beograd grad koji je okupio najviše ljudi na toj manifestaciji i izrazio nadu da će sledeće godine taj skup biti još masovniji.\nCinično je, kaže Popović, što se u Srbiji i Rusiji 9. maj slavi kao Dan pobede, dok je Evropska unija od 365 dana takođe taj datum odabrala, ali za Dan Evrope.\n„Svi znamo šta stoji iza toga, ali bez obzira na sve, mi tada slavimo Dan pobede, jer su naši preci oslobodili Evropu i svet i time se ponosimo“, podvukao je Popović.\nZamenik gradonačelnika Goran Vesić zahvalio je svima koji su učestvovali u organizaciji manifestacije „Besmrtn puk“ i time pokazali da, kaže, ta manifestacija u Srbiji ima budućnost.\n„U Gradu Beogradu smatramo da ova manifestacija treba da se održava iz nekoliko razloga. Prvi razlog je što smo mi antifašistički grad, mi smo grad heroj, grad koji je dao svoj veliki doprinos borbi protiv fašizma i pripadamo listi zemalja koje su se upisale na svetlu stranu istorije kada se čovecanstvo borilo protiv fašizma“, rekao je Vesić.\nTakođe, dodao je on, održavanjem te manifestacije Srbija se bori protiv pokušaja revizije istorije.\n„Reviziju u kojoj se Jasenovac prikazuje kao mesto za odmor i rekreaciju, u kojoj su se oni koji su se borili na starni fašizma postaju heroji, a oni koji su bili protiv fašizma se proglašvaju krivim“, naveo je Vesić.\nZato su, ističe, manifestacije koje podsećaju društvo šta se tačno dešilo 40-ih godina važne i još važnije je isticati pobedu nad fašizmom.\n„Možemo samo da zamislimo kako bi izgledao svet da su fašisti pobedili. Za naš narod, ruski narod i mnoge druge narode ne bi bilo mesta“, ističe Vesić.\nZamenik direktora Ruskog centra za nauku i kulturu u Beogradu Evgenije Domina kazao da predstavništvo Rusije u Srbiji tradicionalno poklanja pažnju u organizacijama posvećenim obeležavanju Dana pobede.\n„Milioni naših sunarodnika dali su svoje živote da mi danas budemo slobodni. Mi nemamo prava da izdamo sećanja na naše pretke, upravo zbog toga se u Rusiji poklanja velika pažnja obeležavanju dana pobede 9. maja i drago mi je što je manifestacija „Besmrtni puk“ u Srbiji dobila status državne manifestacije“, rekao je Domina.\nOn je podvukao da kao i nekada u borbi protiv fašizma, tako i danas Rusija i Srbija brane istorijsku istinu i ne napuštaju je zarad onih kojma bi to odgovaralo.\nMeđu dobitnicima zahvalnice za održavanje manifestacije „Besmrtni puk“ su i zamenik gradonačelnika Goran Vesić, sekretar u gradskoj upravi Beograda Darko Glavaš, Ruski centar za nauku i kulturu u Beogradu, Fond jedinstva pravoslavnog naroda, Omladinsko pozorište „Dadov“, Noćni vukovi Srbija, Ruska škola „Valentina Tereškova“, volonteri, RTS, Novosti…\nNoć u Beogradu – mirna, bez udesa i težih povreda


WHATSAPP SPREMA RADIKALNU PROMENU! Evo o čemu se radi - Večeras u Dijaspori\nMix najnovijih vesti WHATSAPP SPREMA RADIKALNU PROMENU! Evo o čemu se radi\n"BBC" prenosi da će se korisnicima WhatsApp aplikacije biti omogućeno da šalju poruke "iako je baterija njihovog telefona prazna".\nPromene na WhatsApp\nTo je zato što trenutna verzija "koristi aplikaciju pametnog telefona kao primarni uređaj, čineći telefon izvorom istine za sve korisničke podatke i jedinim uređajem koji može da šifrira poruke od kraja do kraja za drugog korisnika ili da šalje pozive", navodi kompanija.\nAli, ovaj sistem ima ozbiljne nedostatke koji su poznati mnogim redovnim korisnicima, jer je poznato da se veb aplikacije često "ruše". To takođe znači da istovremeno može biti aktivna samo jedna takozvana "prateća aplikacija" – pa će učitavanje WhatsApp-a na drugom uređaju prekinuti internetski prozor WhatsApp-a.\n– Nova WhatsApp arhitektura pogodna za više uređaja uklanja ove prepreke i više neće zahtevati da pametni telefon bude iglavni izvor, već će bez ikakvih problema čuvati korisničke podatke, privatne i sinhronizovane – rekla je kompanija.\nNa tehničkom nivou, rešenje će svakom uređaju pružiti svoj ‘ključ identiteta’, a WhatsApp vodi evidenciju koji "ključevi" pripadaju istom korisničkom nalogu.\n– Uvek će se naći neko zlonamerno ko želi da pronađe rešenje – rekao je. 'Domaći nasilnici i špijuni sada bi mogli da iskoriste novu funkciju stvaranjem dodatnih krajnjih tačaka za hvatanje neke sinhronizovane privatne komunikacije.'\nTakođe je rekao da je socijalni inženjering "sve veća" pretnja i da je odgovornost korisnika da pazi na potencijalne zloupotrebe.\n"Od vitalnog je značaja da ljudi budu upoznati sa svim uređajima povezanim sa njihovim nalogom", upozorio je on.


U NOVO-OTVORENOM TRŽNOM CENTRU U BEOGRADU, RADIĆE 5000 LJUDI! | Vestinet.rs\nPočetna AKTUELNO\tU NOVO-OTVORENOM TRŽNOM CENTRU U BEOGRADU, RADIĆE 5000 LJUDI!\nKako je rekao, ovim projektom, dobili smo mnogo u privlačenju turista, angažovanjem građevinskih kompanija, zapošljavanjem ljudi u objektu, što će doprineti rastu BDP-a.\nOtvoren je objekat Galerija Beograd u okviru projekta Beograd na vodi, a otvaranju je prisustvovao i predsednik Srbije Aleksandar Vučić.\n„Ovde će, kada svi lokali budu puni, da radi oko 5.000 ljudi“, rekao je Vučić nakon obilaska Galerije Beograd.\n„Videćete koliko će ljudi i novca privući Beograd i Srbija“, istakao je Vučić.\nPrema njegovim rečima, ovaj projekat će doprinositi BDP-u zemlje sa 0,3 posto i imati značaj uticaj na ekonomiju.\nPredsednik Srbije izjavio je da će Srbija zabeležiti suficit u budžetu na kraju oktobra, što je, kaže, bilo gotovo nemoguće.\n„Imaćemo veliki deficit na kraju godine, zbog korone, ali ovo su svakako izvanredni rezultati, što govori da možemo bolje i brže“, rekao je Vučić On je podsetio i da je Srbija danas prva po stopi rasta u Evropi, što nije bila nikada ranije.\n„Probao sam električnim automobilom da obiđem šoping mol, nismo stigli ni 50 odsto da vidimo, toliko je veliki projekat u pitanju“, rekao je Vučić.\n„Napravili smo najlepšu promenadu u celoj Evropi, sa izlaskom na jednu od najlepših reka, Savu, i pogledom na Dunav.\nNapravili smo nekoliko zgrada i pravimo ih još, sa bulevarima koji kao da nisu u Beogradu“, dodao je.\nPrisustvuju i predsednik kompanije „Igl hils“ Mohamed Alabar, premijerka Ana Brnabić i ministar finansija Siniša Mali.\n„Šoping mol će se puniti najviše u martu i aprilu, kada dođe vakcina i prođe korona“, rekao je predsednik Srbije prilikom obilaska.\nPredsednik je, nakon razgovora sa izvođačima, rekao da je na gradilištu Beograda na vodi angažovano 2.850 radnika, samo na Kuli 300 radnika, kao i da ima dosta stranih radnika.\n„Dočekali smo, primećuje, da i stranci rade kod nas, a ne samo da naši ljudi idu u inostranstvo“, kazao je predsednik Srbije.\n„Ovo menja sliku Srbije, svi će iz regiona pričati o ovome i dolaziti ovde“, kazao je ministar finansija Siniša Mali.\nUoči zvaničnog otvaranja sinoć je priređen koktel za poslovne partnere i zakupce, koji ne kriju zadovoljstvo što će poslovati u najnovijem beogradskom tržnom centru.\nMeđu zvanicama bilo je i onih koji su iskoristili priliku da, pre zvaničnog otvaranja sutra u osam sati, „zavire“ u prodavnice omiljenih brendova, u kojima je roba već izložena i spremno čeka prve kupce.\nU jednom trenutku Galeriju je obišao i Mohamed Alabar, predsednik kompanije „Igl hils“ iz Ujedinjenih Arapskih Emirata, koja je investitor projekta „Beograd na vodi“, u okviru koga je izgrađena Galerija Beograd.\nGalerija Beograd biće najveći tržni centar, zabavna i gastronomska destinacija u regionu.\nReč je o tržnom centru na samoj obali Save sa 300.000 kvadratnih metara ukupne površine, 93.000 kvadrata prostora za izdavanje i 3.600 parking-mesta.\nU ovom objektu biće oko 300 lokala i 50 restorana, kao i bioskop sa više od 1.700 mesta. U Galeriji će se osim novih brendova predstaviti i već prisutni brendovi sa svojim premijum izdanjima.\nAleksandar VučićBalkanuBeogradnajveći tržni centarotvoren


Lokalne vesti - Ponedeljak 25.10.2021 - 13:45\nU pratećem programu 41. Borinih pozorišnih dana, u Vranju je organizovana promocija monografije o našoj glumačkoj divi, Mileni Dravić.\nAnita Panić, autorka monografije FOTO: D. Ristić/OK Radio\nAnita Panić, autorka monografije “Milena Dravić ili ključ snova” je na početku podsetila da Milena Dravić dobitnica nagrade na Borinim pozorišnim danima 1998. godine, za ulogu u predstavi “Ćelava Pevačica”.\nIako je bila prevashodno filmska glumica, Milena Dravić je u karijeri odigrala i nekoliko vrhunskih pozorišnih uloga, za koje je bila nagrađivana.\nNjena skromnost je bila u potpunoj suprotnosti sa njenom glumačkom veličinom i popularnošću, što ilustruje podatak da je bila začuđena činjenicom da neko piše knjigu o njoj, jer do tada to nije bilo učinjeno, rekla je Anita Panić.\n- Iako je već bila bolesna, potpuno posvećeno i profesionalno sarađivala na radu u knjizi, ustupivši, između ostalog, brojne izvrsne fotografije, od kojih neke nisu nigde objavljivane.\nSarađivale smo tokom godinu i po dana, tokom kojih sam otkrila jednu toplu, nežnu i brižnu ženu – rekla je autorka.\nZa monografiju su govorili poznati filmski stvaraoci poput Veljka Bulajića, Olega Vidova, Mire Furlan, Želimira Žilnika, Radeta Šerbedžije, Nikole Đurička, Gorana Paskaljevića...\nPanićeva je otkrila i manje poznat podatak da je, svojevremeno, čuveni pisac Ežen Jonesku, izjavio da je Milena Dravić najbolja Lulu iz njegove istoimene drame, koja je izvođena na brojnim evropskim pozorišnim scenama.\nNa promociji su emitovani i inserti iz Mileninih Filmova, kao i ekskluzivne fotografije, korišćene u knjizi.


Narodna stranka Zaječar čestita igračima FK "Timok" na plasmanu u Prvu ligu Srbije\nNarodna stranka Zaječar čestita igračima FK “Timok” na plasmanu u Prvu ligu Srbije\nGradski odbor Narodne stranke u Zaječaru obratio se javnosti saopštenjem, u kojem čestitaju fudbalerima “Timoka” na plasmanu u Prvu ligu Srbije.\n“Gradski odbor Narodne stranke najiskrenije čestita fudbalerima „TIMOKA“ na plasmanu u Prvu ligu Srbije, sa željom da i u narednoj sezoni nastave da ostvaruju pobede, jer svojim zalaganjem i umećem to i zaslužuju.\nTakođe, čestitamo i navijačima „TIMOKA“, popularnim „OTROVIMA“, jer su svojim velikim entuzijazmom u ovim teškim vremenima sačuvali ime našeg „TIMOKA“, koji je simbol i ponos našeg grada.\nOvaj uspeh ima još veću težinu ako uzmemo u obzir činjenicu da aktuelna gradska vlast već više od osam godina, na žalost većine građana Zaječara, ima skroz nakaradan i nedomaćinski odnos prema simbolima našeg grada, a FK „TIMOK“ je svakako jedan od tih simbola.\nNarodna stranka, kao stranka odgovornih Zaječaraca će se uvek zalagati da naš FK „TIMOK“, kojeg su brojne generacije stvarale, bude tretiran onako kako dolikuje, kao SPORTSKU INSTITUCIJU našeg grada!”\nfk timok 1919 GrO Narodna stranka Zaječar saopštenje zaječar


Zajedničko tržište diže rast BDP regiona za 6,7 odsto – SLOBODNA VOJVODINA\nSARAJEVO – Generalna sekretarka Saveta za regionalnu saradnju (RCC) Majlinda Bregu poručila je danas da formiranje zajedničkog tržišta na Zapadnom Balkanu može da donese dodatni rast bruto domaćeg proizvoda regiona od 6,7 procenata.\nU video obraćanju, objavljenom na zvaničnom veb sajtu RCC-a, Bregu je iznela argumente u prilog fomiranju zajedničkog regionalnog tržišta, ističući da je tržište od 18 miliona ljudi mnogo atraktivnije na EU i globalnoj sceni nego šest malih.\n“Veće tržište znači više trgovine, više ulaganja, više mogućnosti, inovacije, bolja digitalna rešenja, lakše poslovanje. Sve to podrazumeva i veći broj boljih radnih mesta. Zajedničko regionalno tržište bi našem regonu moglo da donese dodatni rast BDP-a od 6,7 posto, što nam je preko potrebno, naročito sada kad nam predstoji oporavak”, istakla je Bregu.\nPrimećujući da se “politike saradnje neće desiti ako ne postoji domaća podrška kod kuće”, generalna sekretarka RC C je ukazala da je za to potrebno da se svi posvete ispunjavanju obećanog.\n“Zahvaljujući regionalnoj saradnji, već ovog leta, od 1. jula, roming će biti potpuno besplatan u našem regionu, sa nula troškova rominga, s uključenom uslugom rominga podataka bilo gde u regiji. Dakle, za manje od dva meseca biće: ”napuni bateriju, roming je besplatan”. A sledeći korak je snižavanje ovih cena i sa EU”, navela je Bregu.\n“Ne želimo da naši kamioni koji prevoze lekove, hranu ili drugu robu gube dragoceno vreme i novac čekajući na našim ili na granicama EU”.\n“Nužno je da svaka ekonomija u regionu preduzme ove i dodatne korake, a radeći to zajedno savladaćemo dug put ka boljem regionu”, zaključila je Majlinda Bregu.


PRENOSIMO: (Podkast Ogledalo) Branka Ćurčić - Vučić je ponizio ceo sistem lokalne samouprave - Inicijativa za lokalnu samoupravu\nPrenosimo Podkast “Ogledalo” koji je realizovala Sanja Đorđević, novinarka portala Autonomija!, sa Brankom Ćurčić, članicom Grupe za konceptualnu politiku.\n“Omalovažio je političko pravo građana da na neposredan način učestvuju u političkom životu.”\nVlast se trudi da na sve moguće načine odvrati građane od bavljenja politikom tako što će demonizovati opoziciju. Ekologija je tematika koja može da poveže različite političke aktere na sceni jer je vezana ne za politiku, nego sam život i opstanak ljudi, ocenila je Branka Ćurčić iz Grupe za konceptualnu politiku za podkast Ogledalo.\nPosetom Gornjim Nedeljicama u toku trajanja blokada saobraćajnica protiv izgradnje rudnika litijuma u dolini Jadra, predsednik Aleksandar Vučić je ponizio prava građana na neposredno učešće u svojoj lokalnoj samoupravi, smatra sagovornica Ogledala.\n„On je potpuno zanemario da postoje inicijative među tim ljudima koje je išao da poseti, koje su već dosta uradili sredstvima koji su im raspoloživa za građansko organizovanje i uticaj na javne politike. On ih je zapravo ponizio“, istakla je Ćurčić i dodala da je na ovaj način Vučić ponizio i ceo sistem lokalne samouprave i omalovažio političko pravo građana da na neposredan način učestvuju u javnom političkom životu.\nOna je podsetila i da je predhodna skupština Opštine Loznica odložena zbog pritiska građana, ali da je Vučić najavio da će na sledećoj sednici iz prostornog plana Loznice biti izbačen projekat „Jadar“, o čemu zapravo treba odlučuju na nivou lokalne zajednice. Ukazala je da nije posao predsednika da odlučuje umesto lokalne samouprave.\nBlokade deo protestnog ciklusa\nIako je obećano da će projekat „Jadar“ biti bezbedan za životnu sredinu i da će od njega svi imati koristi, približavanjem početka realizacije projekta, počeli su i protesti protiv delovanja kompanije Rio Tinto u Srbiji. Ove blokade deo su ciklusa koji je počeo demonstracijama protiv rušenja u Savamali 2016. godine.\n„To je prvi protest posle 5. oktobra koji je označio buđenje opozicione politike“, navela je Branka Ćurčić.\nGrađani u većim gradovima blokirali su saobraćaj kako bi država prihvatila njihove zahteve. Višečasovno blokiranje važnijih puteva u nekim medijima od strane vlasti bilo je predstavljeno kao ilegalno, huliganski i nasilno. Demonstranti su bili okarakterisani kao članovi opozicionih stranka kako bi se protestu oduzeo legitimitet apolitičnog i građanskog.\n„Građanske inicijative nemaju poverenja u politiku i odvjajau se od nje jer ne želi da ih vlast vidi vezane za političke opozicione stranke, s obzirom koliko ih je vlast napadala i oslabila“, objasnila je Ćurčić.\n„Mi smo ovim protestima imali drugačiju organizaciju u odnosu na one koje smo imali do sada. Ona je imala precizne zahteve, imala je akciju, to su blokade i imala je jasan cilj da će blokada biti dok se ne ispune uslovi“, rekla je Ćurčić i dodala da su upravo precizni zahtevi razlog uspeha relativno slabog pritiska na vlast.\nNakon ove izmene zakona, deo učesnika protesta se povukao, ali je sledećih blokada ipak bilo, jer, kako poručuju inicijatori protesta, borba još nije gotova. Naredni cilj je da se u potpunosti zabrani rad kompaniji Rio Tinto, kao i ostalim kompanijama koje bi u budućnosti trajno mogle da naruše životnu sredinu. Još jedan od zahteva je i da se ponište prekršajni postupci protiv učesnika ranijih blokada. Građani su tražili i da se medijima sa nacionalnom frekvencijom dopuste gostovanja stručnjaka koji će objasniti štetnost projekta „Jadar“.\n„Možda je trebalo na trenutak zastati da bi se iznova promislilo šta je moguće dalje uraditi. Moguće je da će se desiti razvodnjavanje procesa. Moguće je da kad bi se nastavilo sa vrlo jasnim zahtevima, s obzirom na ovakvu rekaciju vlasti na dve blokade, da bi se vlast i uplašila od nekih narednih akcija“, navela je Ćurčić.\nZa januar je planirano sakupljanje 30.000 potipsa kako bi Skupštini bio predložen propis kojim će se onemogućiti dalje iskopavanje litijuma, a o kojem bi Narodna skupština morala da se izjasni.\n18. decembar 2021. godine


rasa markovic\t 29.12.2018. 19:59h 01:35h\nPredsednika Srbije Aleksandra Vučića izjavio je da ga je večeras ispred redakcije Studio B dočekala grupa demonstranata, a među njima se nalazio i Nikola Sandulović.\n"Ima tu mnogo pristojnih ljudi, ja ih ne bi stavljao u isti koš sa takvim narko- dilerom, ni sa ovim lopovima Đilasom, Jeremićem, Obradovićem... Ima tu ljudi između 50 i 60 godina i oni zavređuju našu pažnju. Ne zavređuju je ti sitni kriminalci i narko-dileri poput Sandulovića i ovih lopova koje sam pomenuo", rekao je Vučić, koji gostuje na TV Studio B posle 10 godina.\nVučić je rekao da je ovaj doček "bio veličanstven" a da nije znao da su parole koje se viču dirigovane od strane nekih ljudi, dodavši da su ovo politički protesti a ne građanski.\n"Nisam znao da neko vodi navijanje, ja sam mislio da oni spontano viču... a njima naređuju da viču", rekao je Vučić i dodao da će ih svaki put obaveštavati kuda se kreće kako bi mogli opet da ga dočekaju.\n"Ja sam spreman da sagledam, da vidim sa narodom i brojnim interesnim grupama pogođenim promenama, da vidimo čime su to sve ti nezadovoljni", rekao je Vučić.\nVeće plate, nova radna mesta\nOn je rekao da će od naredne godine biti povećane plate medicinskim radnicima, ali i da je potrebno u prosveti uraditi razne reforme.\n"Moramo da idemo u korak sa svetom, da radimo više, napornije... imamo divne profesore i nastavnike, ljude koji žele sebe da menjaju a kamoli društvo, i trebalo bi i njih da nagradimo", kaže Vučić.\nOn je dodao da se država trudi da zaposli i veći broj lekara.\n"Moramo da podmladimo specijaliste. Prosek nam je od 5 do 7 godina do penzije, zbog čega moramo da uvodimo mlade lekare", rekao je Vučić i dodao da ako bi bar za 15 odsto povećali plate u zdravstvu 90 odsto tih ljudi ne bi otišlo iz zemlje.\nVučić je naglasio da će Srbija morati da se uključi u tehnološku trku sa svetom, naročito u IT industriji.\nPredsednik se osvrnuo i na Đilasovu konstataciju da je napravio suficit u budžetu na račun građana.\n"Priča gluposti. Ne, nego je trebalo da štampam pare da bi ljudi imali novac koji ništa ne vredi?! Nikada Srbija pre nije imala tri godine suficit u budžetu!", rekao je Vučić.\nPredsednik je rekao da Smederevo danas "izgleda dobro" ali da je ogroman posao urađen sa RTB Borom i dolaskom Zi Đina.\nKupovaćemo zlato, plata u decembru 445 evra\nPredsednik Srbije je objasnio da postoji opasnost od nove ekonomske krize, krajem sledeće ili 2020. godine i da će Srbija povećati devizne rezerve, ali i rezerve zlata.\nOn je naglasio da je Jorgovanki Tabaković rekao da kupuje zlato, jer kada je "kriza u svetu, zlato je najskuplje".\n"Mi brinemo o budućnosti, a ne da li ćemo ostati više ili manje na vlasti", rekao je Vučić.\nPredsednik najavio povećanje plata u decembru, što će se nastaviti naredne godine.\n"U decembru će prosečna plata biti 445, a u martu očekujem oko 465 evra", izjavio je Vučić.\nOtkrivena tajna kako je Marko stigao na Kosovo\nPredsednik se osvrnuo i na situaciju na Kosovu i rekao da je prisustvao svakom sastanku sa Albancima od 2012. godine ali da sa njima "nismo uspeli da uspostavim ni dozu elementarnog poverenja".\n"Kao ovnovi na brvnu smo se tukuli i svađali oko svega, ali to je razumljivo. Ja sam shvatio iz jednog razgovora u Briselu da oni nikada neće uspostaviti ZSO, da je to njihova šarena laža", rekao je predsednik i dodao da je cilj svega bio da Srbija podrži članstvo Kosova u UN.\nPredsednik Srbije je opisao i šta se dešavalo uoči i nakon hapšenja Marka Đurića na Kosovu i Metohiji, ali je otkrio da Đurić nije stigao sa severne strane kao što su svi pretpostavljali.\n"Dve večeri pre prebijanja i hapšenja Marka Đurića, kažem Tomislavu Nikoliću i Marku, nešto se zbiva znam ove ljude... kažem im samo da se ne dešavaju incidenti na Kosovu jer to može da pokvari komunikaciju u budućnosti... Marko ide na politički razgovor o dijalogu Albanaca i Srba... Lagali su da je ušao na alternativne prelaze. Kada bi rekao da je ušao preko Južne Mitrovice a ne sa gornje strane ne biste verovali. Oni su ušli, maltretirali ga... Rekao sam im do 19:30 vratite Đurića na administrativni prelaz sa Srbijom koji hoćete. Vratili su ga u 19:20. Tada sam izgubio svaku vrstu poverenja", ispričao je Vučić.\nAko Amerika uđe u pregovore, onda može i Rusija\nOn je upitao kako bi moglo da se desi u razgovore uđu Amerikanci uz EU, a da bi tako mogla isto i Rusija.\n"Mi odlučujemo o tome i Albanci. A da li će Amerikanci i Rusi da se pitaju, naravno da hoće", rekao je Vučić i dodao da će o tome razgovarati i sa ruskim predsednikom Vladimirom Putinom kada bude došao u Srbiju.\nO ovome ću pričati sa Putinom...\nOn je objasnio da će sa Putinom pričati o dotoku gasa u našu zemlju, naročito zbog napretka srpske ekonomije. Takođe, prva tema biće Kosovo ali će biti reči i železnicama i brojnim drugim temama. U planu je potpisivanje više od 20 sporazuma.\nPredsednik se osvrnuo na to što pojedini iz Evrope žele da Srbija uvozi TNG, koji je mnogo skuplji, rekavši da se to neće desiti i da nećemo uvoziti skuplji gas da bi se nekom "tamo dopali".\nOn je dodao da ga nije briga kako na ovaj dolazak gledaju u okruženju.\n"Zvali smo i Trampa pa nije došao. Makron će doći... verujem da će 2019. godina biti godina kada će Si Đinping još jednom doći u Srbiju i to će biti velika stvar", rekao je predsednik.\nKineskog ambasadora lično ću da ispratim, puno će mi nedostajati\nVučić je objasnio da je i lično pogođen odlaskom kineskog ambasadora Li Mančga, dodavši da je on zaslužio državno odlikovanje od Srbije.\n"Mnogo je Kina učinila za nas, mnogo nam je pomogla. To će biti emotivni susret, a gledaću da ga ispratim i na aerodrom. Nadam se da će se nekako vratiti u Srbiju i da će nešto da radi", rekao je Vučić.\nNaredna godina će biti teška politički, ali bolja ekonomski\nPredsednik Srbije Aleksandar Vučić je poželeo srećnu Novu godinu građanima Srbije, rekavši da ona neće biti politički laka za nas.\n"Želim da poželim građanima srećnu Novu godinu. Ona neće biti laka za nas u plitičkom ali biće u ekonomskom smislu. Uveren sam da će videti rezultate reformi u kojma su sami učestvovali", rekao je Vučić\n"Moja želja je da narod živi u miru. Naš je posao da to obezbedimo. I da ljudi žive bolje, da radimo više... jer bez više rada nećemo živeti bolje. Uveren sam u uspeh i napredak Srbije", dodao je predsednik i naglasio da nema vremena da poželi nešto za sebe jer je njegovo "da radi".\n(Kurir.rs/Foto: Printscreen Studio B)\nAleksandar VučićStudio Bgostovanjeintervju


Srpska uspješno izvršila sve obaveze u procesu evropskih integracija - Opcija\n04-07-2017 Društvo, Politika, Vijesti\nPredsjednik Republike Srpske Milorad Dodik razgovarao je danas u Banjaluci sa delegacijom Evropskog savjeta za spoljne odnose, koju je predvodio kopredsjedavajući Odbora Evropskog savjeta za spoljne poslove Karl Bilt.\nDodik je inforimisao Bilta da je Republika Srpska čvrsto opredijeljena za proces evropskih integracija i da je sve obaveze u tom procesu do sada uspješno završila.\nPredsjednik Srpske je izrazio očekivanje da će dogovoreni mehanizam koordinacije profunkcionisati u najskorije vrijeme, što bi ubrzalo i aktivnosti oko ispunjavanja upitnika. Za tako nešto, kako je istakao, odgovornost moraju preuzeti svi nivoi vlasti u skladu sa Ustavom.\nIntervencionizam visokih predstavnika i antidejtonsko prekrajanje tog međunarodnog sporazuma bila je, takođe,j edna od tama današnjeg sastanka. Dodik je rekao da će Republika Srpska učiniti sve da vrati svoje, Dejtonskim sporazumom utvrđene, nadležnosti.\nKao prioritete na unutrašnjem planu predsjednik Srpske je naveo očuvanje mira i stabilnosti, kao i oživljavanje reformske agende, koja je praktično jedan od uslova na približavanju BiH ka Evropskoj uniji.\nDodik je upoznao delegaciju Evropskog savjeta za spoljne odnose i sa ekonomskom i finansijskom situacijom u Republici Srpskoj.\nUticaj eksternih faktora na procese u BiH, očekivanja od evropskih integracija, očekivanja od predstojećih izbora samo su neka od pitanja za koje su učesnici pokazali interes, saopšteno je iz Kabineta predsjednika.\nO procesu evropskih integracija predsjednik Srpske danas je razgovarao i sa ambasadorom Slovačke u BiH Janom Pšenicom.


Otvorena izložba “Primenjena nostalgija” – EU Project Preparation Facilities\nIzložba fotografija “Primenjena nostalgija” otvorena je u Jugoslovenskoj kinoteci. Događaj u organizaciji Ministarstva za evropske integracije održava se po 17. put i ovaj put za temu ima “Beograd i Helsinki”.\nŠef delegacije Evropske unije u Srbiji, ambasador Sem Fabrici rekao je da se, kada se govori o povezivanju, “misli na mostove, na pruge, na puteve”, ali “ove fotografije daju još jedan način da se povežemo, kroz umetnost.\n“Jedinstvo i raznolikot, to je ono što Evropsku uniju drži na okupu, gde ljudi koji imaju različita porekla, opet uspevaju da se okupe i žive zajedno i rade zajedno”, kaže ambasador Fabrici.\nMinistarka za evropske integracije Jadranka Joksimović, koja je istakla da je cilj projekta „Primenjena nostalgija“ da pokaže da Srbija i zemlje EU dele zajednički evropski kulturni prostor.\n„To smo nesumnjivo potvrdili u prethodnim godinama tražeći sličnosti i razlike između naših gradova. To i jeste proces evropskih integracija Srbije, to nisu samo pregovori, reforme i standardi kao najvažnija stvar, već i šira dimenzija pripadnosti Srbije evropskom identitetu i kulturnom prostoru“, istakla je Joksimović.\nAmbasador Finske Kimo Lahdevirta navodi da je izlozba fotgrafija Beograda i Helsinkija sjajna ideja i sjajan način da se u Srbiji obeleži predsedavanje njegove države Savetu EU.\n“Ja bih hteo ovom prilikom da naglasim da tokom predsedavanja Finske Savetu Evropske unije mogu da kažem da smo mi ostali zaista posvećeni pitanju proširenja Zapadnog Balkana, i svim naporima koji se u tom smislu obavljaju”, kaže ambasador Lahdevirta.\nIzložba je otvorena u Jugoslovenskoj kinoteci do 20. novembra, a zatim se seli u Niš.\nIzvor vesti: Delegacija Evropske unije


5 lokacija u Beogradu sa najboljim cenama digitalne štampe | Luftika\n#1 Lanci kopirnica koji nude akcije i povoljnosti\nCena štampanja u Beogradu varira u zavisnosti od mnogih faktora, a jedan od njih su i dobro poznate akcije i povoljnosti koje se nude na određene usluge. Lanci kopirnica su najbolji primer za ovakvu vrstu poslovanja. Oni imaju ustaljene cene na različitim lokacijama a za određenu količinu izrađenog materijala pripremaju akcije i popuste.\nUglavnom imaju ustanovljene cenovike, gde jasno možete videti koliko koštaju određene usluge, i na taj način ćete sa lakoćom moći da izračunate koliko će koštati potrebna usluga.\n#2 Lokacija pored fakulteta\nVećina fakulteta u Beogradu je grupisana na par lokacija, među kojima su najpopularnije Studentski trg, Bulevar Kralja Aleksandra i Vukov sponenik, ali i Voždovac. U blizini ovih fakulteta možete pronaći digitalne štamparije koji studenti redovno posećuju.\nOne u koje studenti idu redovno obično su najjeftinije i nude niz pogodnosti u odnosu na količinu materijala koju štampate. Takođe, ovakve fotokopirnice obično veoma brzo obave posao, s obzirom na to da su radnici prilično uigrani zbog velikog broja studenata.\n#3 Štamparije na periferiji grada\nNije nepoznanica da je većina usluga u centru grada za nijansu skuplja od one na periferiji. Razlog za to je činjenica da je veći protok ljudi upravo na centralnim gradskim lokacijama, a takav je slučaj i u Beogradu.\nIpak, mnogi ljudi ne žive u centru, i to bi trebalo da iskoriste kao prednost i uštede novac na određene usluge, a jedna od njih je i štampanje. Zato, ukoliko živite na periferiji grada, istražite kopirnice u vašoj okolini i raspitajte se o otme kako se kreću cene.\n#4 Specijalizovane radnje za digitalnu štampu\nSpecijalizovane kopirnice za digitalnu štampu stavljaju ovu delatnost na prvo mesto, i samim tim obezbeđuju izuzetan kvalitet prilikom izrade željenog materijala.\nPonekad se cena meri i kroz kvalitet koji ćete dobiti za dat novac, a radnje koje su specijalizovane za digitalnu izradu zasigurno će vam pružiti vrhunsku izradu potrebnog materijala.\n#5 Štamparije u okviru određenih ustanova\nU određenim ustanovama, obično obrazovnim, možete pronaći štamparije koje imaju opciju digitalne štampe. Ovakve kopirnice obično “bije glas” da su nešto skuplje, međutim to ne mora da bude slučaj, i to posebno za one koje se nalaze na određenim fakultetima.\nOvakve kopirnice treba pronaći, ali je dovoljno da u razgovoru sa studentima saznate koje su to povoljne lokacije za kopiranje. Slična situacija vas može očekivati i u određenim školama. Lokacije koje treba izbegavati jesu kopirnice u određenim državnim ustanovama koje ljudi redovno posećuju i gde je velika potreba za štampanjem.\nVerujemo da ćete se vrlo lako snaći ukoliko vam bude trebalo da ištampate nešto u Beogradu, a ono na šta se uvek možete osloniti jeste dobar glas, jer se on zaista daleko čuje, i može vas uputiti na pravu lokaciju za tili čas.\noznake3d stampac beograd digitalna štampa štampa štampač štamparija


Potpisan sporazum za pokretanje malih biznisa\nPredsednik opštine Gračanica, Vladeta Kostić i predstavnici nemačke organizacije HELP potpisali su danas sporazum o saradnji u okviru projekta â€žPodrška za socio-ekonomske stabilnosti kroz označavanje mikro biznis sektora na Kosovuâ€œ.\nSukob Skupštine i Vlade oko Specijalnog suda\nZastoj u proceduri za formiranje Specijalnog suda nastao je između skupštine i vlade Kosova, prenosi "Koha ditore".\nSkoro svaki dan jedna žrtva nasilja\nZa samo mesec ipo dana postojanja Centra za preventivno delovanje i zaštitu žena od nasilja(CPPW) u Kosovskoj Mitrovici, zabeleženo je oko 20 slučajeva nasilja nad ženama.\nPostignut dogovor o prodaji lekova na KiM\nPomoćnik direktora Kancelarije za KiM i oficir za vezu pri Misiji EU u Prištini Dejan Pavićević i direktor prištinske Agencije za lekove Arianit Jakupi sastali su se danas u Severnoj Kosovskoj Mitrovici sa predstavnicima privatnih apoteka i veledrogerija sa severa KiM, koje su upoznali o novim procedurama za promet lekova iz centralne Srbije u pokrajini, usaglašenim krajem maja u Briselu u okviru dijaloga Beograda i Prištine.\nPrvo ustavni amandmani,pa zakon o specijalnom sudu\nMinistar pravde Kosova Hajredin Kuči izjavio je danas da zakon o Specijalnom sudu ne može da bude usvojen pre nego što skupština usvoji ustavne amandmane.\nSusret Vučića i Bajdena važan za budućnost Srbije\nGeneralni sekretar Saveta za regionalnu saradnju Goran Svilanović izjavio je danas da je dijalog sa Sjedinjenim Američkim Državama (SAD) od ključnog značaja za budućnost Srbije i njenog statusa u regionu, ali da je značajan i kada je u pitanju pridruživanje Srbije Evropskoj Uniji (EU).\nPoseta Merkel prilika za razgovore o poglavljima\nŠef pregovaračkog tima Srbije sa EU Tanja Miščević izjavila je danas da će predstojeća poseta nemačke kancelarke Angele Merkel Beogradu biti prilika za razgovore o otvaranju pregovaračkih poglavlja, nastavku procesa integracije, odnosno reformama u Srbiji.\nNeko u Prištini se boji osnivanja Specijalnog suda\nDirektor Kancelarije za Kosovo i Metohiju Marko Đurić ocenio je sinoć da se neko od donosioca odluka u Prištini, "u političkom, a možda i u ličnom smislu", plaši osnivanja Specijalnog suda, što je, kako je rekao, glavni razlog što u kosovskoj skupštini nema većine za njegovo osnivanje.\n11:57 Mart 09, 2021\n11:50 Mart 09, 2021\n11:40 Mart 09, 2021\n11:23 Mart 09, 2021\n11:20 Mart 09, 2021


Bela kuća se i dalje protivi vojnoj akciji u Siriji - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Bela kuća se i dalje protivi vojnoj akciji u Siriji Printajte Veličina slova - + 29.05.2012 Bela kuća saopštila je u utorak da se SAD i dalje protive vojnoj akciji u Siriji, tvrdeći da bi ona dovela samo do većeg krvoprolića.\nPortparol Bele kuće Jay Carney izjavio je da će Obamina administracija nastaviti da pruža sirijskom narodu podršku, prenosi AP.\nNakon masakra u sirijskom gradu Huli tokom vikenda, Carney je izjavio da SAD sarađuju sa svojim saveznicima na poduzimanju novih mera.\nUjedinjene nacije saopštile su da su više od polovine od 108 ubijenih civila ubijenih tokom vikenda u Huli bili žene i deca. Carney je također ponovio poziv sirijskom predsedniku Bašaru el-Asadu da napusti vlast.\nOn je kazao da su današnje koordinirane akcije SAD-a i ostalih zemalja na proterivanju sirijskih diplomata pokazatelj "potpunog zgražavanja" međunarodne zajednice Asadovom vladavinom.


Ko laserima ometa avione iznad mostarskog aerodroma – Klik Jajce\nMUP Hercegovačko-neretvanskog kantona (HNK) pokrenuo je operativne mjere za otkrivanje i pronalaženje lica ili objekata koji su usmjeravali laserske zrake prema avionu iznad Međunarodnog aerodroma Mostar te time ugrozili sigurnost vazdušnog saobraćaja i putnika.\nNaime, kantonalni MUP zaprimio je prijavu od Agencije za pružanje usluga u vazdušnoj plovidbi BiH (BHANSA) o ometanju posade aviona laserskim zrakama na području Međunarodnog aerodroma Mostar, čime je ugrožena sigurnost vazdušnog saobraćaja i putnika koje mogu imati ozbiljne posljedice.\nUsmjeravanje zraka prema avionu ili samoj pilotskoj kabini može rezultirati odvlačenjem pažnje pilota, jakim bljeskovima te mogućnošću zasljepljenja pilota, a uvidom u BHANSA-inu sigurnosnu bazu podataka utvrđeno je da je ovo drugi zabilježeni slučaj ometanja vazdušnog saobraćaja.\nIz MUP-a su istakli kako će se u cilju nesmetanog odvijanja vazdušnog saobraćaja prema izvršiocima tog djela djelovati represivno u skladu sa zakonskim propisima.\nObjava Ko laserima ometa avione iznad mostarskog aerodroma pojavila se prvi puta na Jajce Online.\nJajačkim ulicama prodefiliralo 231 maturanat


SAJAM: Nema više kućnog lečenja, evo na koje 3 lokacije će se lečiti - Naša Borba\nSAJAM: Nema više kućnog lečenja, evo na koje 3 lokacije će se lečiti\nSajam postaje mesto gde će se svi zaraženi lečiti. Pacijenti kod kojih je potvrđeno da su pozitivni na virus korona ne mogu se više lečiti u kućnoj izolaciji. Prema novim instrukcijama koje su od države dobile lokalne samouprave, oboleli treba da se iz kućne izolacije prebace u improvizovane bolnice , odakle posle trijaže, u zavisnosti od zdravstvenog stanja, mogu biti upućeni i u kovid-bolnice, sajam.\nLokalne samuoprave šalju na sajam\nLokalne samouprave dužne su da postupe po ovoj instrukciji koju su dobile od Ministarstva zdravlja i Instituta „Dr Milan Jovanović Batut“, prenose Novosti.\n„To se, po odluci Vlade, odnosi na sve dijagnostikovane sa Kovidom 19. Razlog za donošenje ovako značajne odluke za zaustavljanje širenja infekcije virusom korona je dvojak: prvo što pacijenti sa dokazanim Kovidom 19 u kućama mogu da šire infekciju na članove porodice i okruženje, a drugo je nepredvidivost toka same bolesti, jer i kod pacijenata sa blagim simptomima bolest može da eskalira, odnosno da dođe do pogoršanja koje može da ugrozi život obolelog“, objašnjava dr Verica Jovanović, direktorka „Batuta“.\nU obaveštenju upućenom lokalnim samoupravama navodi se da je prema instrukcijama predsednice Vlade i usvojenim protokolima lečenja pacijenata, bez odlaganja potrebno postupiti na sledeći način:\n„Pacijenti sa Kovidom 19 ne mogu se više lečiti u kućnoj izolaciji. Pozitivni na Kovid 19 prema usvojenim protokolima upućuju se isključivo u kovid-bolnice, prema teritorijalnoj distribuciji: Beograd – Beogradski sajam, Niš – „Čair“, Novi Sad – Novosadski sajam“, navodi se u instrukcijama.\n„Kada su u pitanju ranije dijagnostikovani slučajevi, postupaće se zavisno od toga koliko je prošlo od dijagnoze. Ako je prošlo od 12 do 14 dana, i dva testa u razmaku od 24 do 48 sati budu negativna, osoba se smatra izlečenom, ali treba da ostane u samoizolaciji. Oni koji još ne ispunjavaju kriterijum za ponovljeno testiranje, po ovoj odluci treba da pređu u privremene kovid-bolnice. Te privremene bolnice su za lakše pacijente, ali svako ko se tamo upućuje odlazi prvo u trijažni centar. U Beogradu su to Infektivna klinika KCS i KBC „Zemun“, koji je pretvoren u kovid-bolnicu, i tu će se zapravo odlučivati gde će dalje pacijenti koji su se lečili kod kuće – u kovid-bolnice ili u privremenu bolnicu na Sajam“, objašnjava direktorka „Batuta“.\n„Svaka osoba pozitivna na Kovid 19 je u našoj centralnoj evidenciji. Kada je u pitanju praćenje njihovog stanja i pridržavanja preporučenih mera, pored zdravstvenog sistema pomoć pružaju inspekcije, zavodi za javno zdravlje, MUP…“, navodi ona.\nSourceTanjug,, Covid 19\nPrethodni tekstFRANKFURT: Crnogorci zarobljeni na aerodromu ali se zabavljaju (VIDEO)\nSledeći tekstVUČIĆA NIJE SMEO DA KRITIKUJE 2 PUTA: Uradio to, pa ga smenili


PETROVIĆ: Dobit Matičnog preduzeća 23.000.000.KM | Hercegovina Press\nPETROVIĆ: Dobit Matičnog preduzeća 23.000.000.KM\nGodina 2020. protekla je u znaku stabilizacije i reorganizacije elektroenergetskog sistema i, uprkos pandemiji virusa korona i brojnim problemima koje je izazvala, stvoreni su uslovi da 2021. bude godina realizacije pripremljenih investicionih projekata.\nGeneralni direktor Mješovitog holdinga „Elektroprivreda Republike Srpske“ Luka Petrović izjavio je u intervjuu Srni da će ovo Matično preduzeće, koje ima licencu za trgovinu električnom energijom, u 2020. godini poslovati pozitivno, a da je ostvarena dobit 23 miliona KM.\n„Dobit preduzeća je manja u odnosu na planom predviđenih 40 miliona KM zbog pada prihoda od prodaje električne energije“, pojasnio je Petrović.\nOn je precizirao da se dogodio apsurd, pa su preduzeća koja su izvozno orijentisana imala značajno smanjene prihode, a preduzeća koja su uvozila električnu energiju ostvarila su uštede.\n„Ova godina je za `Elektroprivredu Republike Srpske` bila vrlo teška i izazovna prvenstveno zbog pandemije virusa korona, koja je uticala na drastičan pad cijena električne energije na slobodnom tržištu, koje su bile najniže u proteklih 30 godina. Takođe, potrošnja domaćeg konzuma je, usljed smanjenog kapaciteta privrednih djelatnosti, bila manja za oko sedam odsto„, rekao je Petrović.\nOn je dodao da je izvršena konsolidacija poslovanja i troškovi su svedeni na minimum, pa su i planirani rashodi za 2020. godinu smanjeni za 6.500.000 miliona KM.\nIako još nema finansijskih izvještaja za zavisna preduzeća, izvjesno je da će Mješoviti holding poslovati negativno.\n„Usljed transformacija preduzeća `Gornja Drina` i zbog loše hidrološke situacije, `Hidroelektrane na Drini` će poslovati izuzetno negativno. Oni će izraziti rezultat od desetak miliona minusa. Takođe, distributivna preduzeća će, zbog isplate otpremnina, u iznosu od 30 miliona KM poslovati negativno u ovoj godini“, objasnio je Petrović.\nOn je napomenuo da je u 2020. godini Republika Srpska kroz ovo matično preduzeće formirala nekoliko novih preduzeća koja su u vlasništvu Vlade Srpske.\n„To su Rudnik krečnjaka i kamenolom, Solarna elektrana `Trebinje jedan`, Hidroenergetski sistem `Gornja Drina` i u toku je registracija vjetroelektrane `Hrgud`, stoprocentno vlasništvo `Elektroprivrede Republike Srpske`, odnosno Vlade Republike Srpske„, naveo je Petrović.\nUSPJEŠNA REORGANIZACIJA DISTRIBUTIVNIH PREDUZEĆA\nGeneralni direktor „Elektroprivrede Republike Srpske“ rekao je da je 2020. godina protekla u znaku reorganizacije distributivnih preduzeća, ali i planiranja i pripreme novih investicija.\n„Mi smo u okviru reorganizaciono-stabilizacionih mjera napravili veoma hrabar potez, krenuli smo u reorganizaciju distributivne djelatnosti na način da se ona razdvaja i ubuduće će biti operator distributivnog sistema koji će u potpunosti biti regulisan od Regulatorne agencije za električnu energiju i javno snabdijevanje, odnosno snabdijevanje građana i potrošača do 35.000 kilovat-sati“, naveo je Petrović.\nOn je rekao da je napravljena funkcijska organizacija – distribucija, tako što je formirano po pet operativnih članova uprava za pet najvažnijih funkcija u distributivnoj djelatnosti, uz direktora svake distribucije, a smanjen je broj šefovskih pozicija, rukovodilaca i administrativnih radnika na račun terenskih\nradnika i neophodnog kadra za održavanje distributivne djelatnosti.\nPetrović je najavio da će u 2021. godini doći do povećanja plata terenskim radnicima u distributivnim preduzećima za 15 procenata.\n„U Republici Srpskoj imamo ukupno pet distributivnih preduzeća i kroz sistem otpremnina iz naše `Elektroprivrede` je ukupno izašlo 775 zaposlenih radnika„, rekao je Petrović.\nOn je dodao da u okviru reorganizacije sistema nije uručen niti jedan otkaz i da je Holding našao način i pokazao izuzetnu odgovornost i socijalnu osjetljivost.\nKada je riječ o dijelu koji se izdvaja iz distributivne djelatnosti – javnom snabdijevanju, Petrović je istakao da je ono formirano u okviru ovog matičnog preduzeća.\n„U proceduri je zahtjev prema Regulatornoj agenciji za električnu energiju za dobijanje licence za obavljanje javnog snabdijevanja i očekujemo u narednih 30 dana da dobijemo tu licencu kako bi javno snabdijevanje moglo da zaživi od prvog aprila 2021. godine“, rekao je Petrović.\nOn je napomenuo da je urađen i niz drugih mjera, prvenstveno mjera štednje, naročito u dvije termoelektrane i tri hidrolektrane, istakavši da su određene uštede postignute u hidrosistemu, a naglasio je da ima još prostora za uštede u termosistemu.\nGeneralni direktor Mješovitog holdinga „Elektroprivreda Republike Srpske“ Luka Petrović istakao je da će se u narednom periodu raditi na reorganizaciji proizvodnih preduzeća jer je Holding dobio finansijsku podršku Ambasade Velike Britanije, koja je učestvovala u reorganizaciji distributivnih preduzeća, a konultativno i operativno će pomoći da se u cijelosti uspješno izvrši i reorganizacija proizvodnih preduzeća.\nPetrović kaže da su svjesni da sistem „Elektroprivrede“ mora naći načina da izvrši dodatne uštede kako bi se kretao pozitivno dalje, te naglašava da su cijene električne energije i dalje najpovoljnije na Balkanu.\n„Cijena električne energije koju plaćaju građani Republike Srpske niža je od njene proizvodne cijene. Cijena struje prema domaćem konzumu je 25,50 evra, dok je tržišna cijena električne energije 52 evra. U tom smislu sigurno je da ovakva cijena električne energije značajno smanjuje prihode `Elektroprivrede`, a samim tim i razvoj investicija od sopstvenih sredstava“, rekao je Petrović.\nPET ZNAČAJNIH INVESTICIONIH PROJEKATA\nGeneralni direktor „Elektroprivrede Republike Srpske“ Luka Petrović osvrnuo se na pet značajnih investicionih projekata ovog preduzeća na kojima se intenzivno radilo u 2020. godini.\nPrema njegovim riječima, akcenat je stavljen na nastavak izgradnje i završetak hidroelektrane „Dabar“, instalisane snage 160 megavata, zatim na izgradnju hidroenergetskog sistema „Gornja Drina“, u čijem sastavu se nalaze: hidroelektrana /HE/ „Buk Bijela“, HE „Foča“ i HE „Paunci“, ukupne instalisane snage 190 megavata, koje su u većinskom vlasništvu „Elektroprivrede Srbije“ /51 odsto/, a „Elektroprivreda Srpske“ raspolaže sa vlasništvom od 49 odsto.\n„Stekli su se uslovi da ovo preduzeće samostalno obavlja svoju djelatnost, a to znači odabir izvođača radova i realizaciju finansijske konstrukcije“, pojasnio je Petrović.\nPetrović je dodao da je treći važan projekat „Elektroprivrede Republike Srpske“ vjetropark „Hrgud“, za koji je NJemačka razvojna banka /KfV/ obezbijedila 60 miliona evra, navodeći da se, zbog sporih procedura i čestih kadrovskih promjena u vrhu KFV-a, očekuje da izvođač radova za izgradnju vjetroparka izabere krajem 2021. godine.\n„Četvrti značajan projekat je izgradnja hidroelektrana na Bistrici. EPC ugovor finansiranja već je potpisan, a u toku je faza odabira finansijera ovog projekta. U sklopu hidroelektrana `Bistrica` se nalaze tri hidroelektrane – `Bistrica jedan`, `Bistrica 2A` i `Bistrica tri`, ukupne snage oko 40 megavata. Cijena izvođačkog ugovora je 102 miliona evra“, naveo je Petrović.\nOn očekuje da će u toku nekoliko narednih mjeseci biti obezbijeđena sredstva za ovaj projekat.\nSOLARNA ELEKTRANA „TREBINJE JEDAN“ – NAJVEĆI SOLARNI PARK NA BALKANU\nPetrović je istakao da je peti značajan projekat Holdinga izgradnja solarne elektrane „Trebinje jedan“, snage 73 megavata, na teritoriji Zupci na potezu Trebinje-Herceg Novi.\nOn je dodao da će ova elektrana godišnje proizvoditi 100.000 megavat-časova električne energije, a budžet grada će, na osnovu naknada od solarne elektrane, imati godišnji priliv od oko 500.000 KM.\nPetrović je naglasio da je solarna elektrana „Trebinje jedan“ najveći solarni park na Balkanu, koji je zahtijevao ogromne pripreme.\n„Mnogo posla je odrađeno, a pred nama je izdavanje građevinske dozvole, koja se očekuje na proljeće 2021“, rekao je Petrović.\nOn je dodao da je, za potrebe solarne elektrane, sa gradom Trebinjem potrebno napraviti ugovor o korištenju zemljišta koje je u vlasništvu grada.\n„Imamo već nekoliko inicijativnih pisama ili pisama namjere o zajedničkoj izgradnji solarne elektrane i onaj izvođač koji bude donio potvrdu da ima rezervisana sredstva, mi smo spremni da sa njim da uđemo u aranžman o izgradnji te solarne elektrane. Tu odluku ćemo donijeti u narednih 60 dana“, rekao je Petrović.\nOn je izrazio uvjerenje da će zajedničkim snagama, uz pomoć Vlade Republike Srpske i međunarodnih finansijskih institucija, uspjeti da realizuju finansijske konstrukcije za sve pomenute investicije.\nPetrović je naglasio da je riječ o projektima iz obnovljivih izvora energije, što je vrlo značajno za sistem, ali i da je sve u skladu sa direktivama i procedurama\nTEŠKA GODINA ZBOG PANDEMIJE VIRUSA KORONA\nPetrović je istakao da je 2020. godina bila veoma teška prvenstveno zbog pandemije virusa korona koja je uticala da privreda u Evropi i svijetu radi\nsmanjenim kapacitetom, što znači da su bile smanjene i potrebe za električnom\nOn je rekao da je „Elektroprivreda Republike Srpske“ našla način da ublaži pomjeranje cijena električne energije ka tržišnim zajedno sa Unijom poslodavaca i Privrednom komorom Republike Srpske.\n„Regulatorna agencija za električnu energiju prihvatila je povećanje regulisane cijene za Rudnik i termoelektranu `Ugljevik` u iznosu od 21 milion KM i svakako da moramo da procijenimo na koji način će se to uvažiti kod regulisanih tarifnih kupaca„, naveo je Petrović.\nOn je naglasio da „Elektroprivreda Republike Srpske“ ne odustaje od investicija i izrade novih kapaciteta, ali ostaje značajan period ušteda i reorganizacije proizvodnji, kojim će se doprinijeti da i taj segment „Elektroprivrede“ bude stabilniji i profitabilniji nego danas.\nLedena subota u BiH\nU Srpskoj se pojavile lažne vakcine – Upoznata policija\nKORT Trebinje – Širok asortiman kremastih kolača\nU Srpskoj 71 slučaj korone – Preminulo 8 ljudi


11.02.2020 / 11:04 BiH - Mahmoud Heidari\nProslava Nacionalnog dana Islamske Republike Iran i 41. godišnjice pobjede Islamske revolucije je, uz veliko prisustvo političkih, kulturnih, vjerskih i privrednih ličnosti i ambasadora te predstavnika diplomatskih predstavništava u ...\n... Bosni i Hercegovini, održana na posebnoj svečanosti u sarajevskom hotelu Bristol.\nMahmoud Heidari, ambasador Irana u BiH, podsjetio je da je prije 41 godinu pobijedila "jedna od najnarodnijih revolucija dvadesetog stoljeća koja je uspjela ukloniti monarhistički režim ovisan o strancima s iranske političke scene i iranskom društvu donijeti sistem zasnovan na vjerskoj demokratiji".\nPodsjetio je i na prijateljske odnose Irana i BiH te kazao da je Iran ponosan što je bio među prvim zemljama koje su priznale nezavisnost BiH, saopćeno je iz Ambasade Irana.\n- Podržavanje nacionalnog suvereniteta, teritorijalnog integriteta i iskrenog suživota svih stanovnika prekrasne zemlje BiH jeste nepromjenjiva pozicija Irana i drago nam je što su dobri bilateralni odnosi tokom svih posljednjih godina, uključujući razdoblje misije moje malenkosti, imali odgovarajuću mobilnost i dinamičnost na svim političkim, privrednim i kulturnim poljima - kazao je ambasador Irana Mahmoud Heidari.\nSvečanosti su, između ostalih, prisutvovali član Predsjedništva BiH Šefik Džaferović, reisu-l-ulema Islamske zajednice u BiH Husein ef. Kavazović, zamjenik predsjedavajućeg Doma naroda PSBiH i lider SDA Bakir Izetbegović, ministar odbrane BiH Sifet Podžić, predsjedavajući Komisije za vanjske poslove Zastupničkog doma PSBiH Safet Softić, visoki predstavnik u BiH Valentin Inzko, brigadni general Reinhard Trischak, zapovjednik EUFOR-a i njegovi zamjenici, Rifat Škrijelj, rektor UNSA i nekoliko profesora ovog univerziteta, koji su ambasadoru Irana čestitali Nacionalni dan ove zemlje.\nPotpredsjednici RS-a, nekoliko zastupnika državnog i federalnog parlamenta, predstavnici Katoličke crkve, ambasadori i diplomate, predstavnici međunarodnih organizacija u BiH, predstavnica VTK BiH, MDD Merhamet, Udruženja Majke Srebrenice, Udruženja prijateljstva BiH i Irana, intelektualci, umjetnici i privrednici su također bili prisutni na ovoj ceremoniji.


Podignuta optužnica protiv pomagača “Zemunskog klana” u BiH – RTV BPK\nTužilac Specijalnog odjela za organizovani kriminal, privredni kriminal i korupciju Tužilaštva BiH podigao je optužnicu protiv Bore Gligića, državljanina BiH i Srbije i Igora Milanovića, državljanina Srbije, zbog organizovanog kriminala i krivotvorenja isprava.\nOptuženi se terete da su počinjenjem kaznenih djela, u okviru organizovane kriminalne grupe, vršili krađu identiteta građana i omogućili osobama iz kriminalnog miljea izradu nezakonitih ličnih dokumenata CIPS-a, sa stvarnim podacima drugih osoba, čime su pripadnicima kriminalnog miljea iz Srbije, Crne Gore i Bugarske, među kojima i pripadnicima tzv. „Zemunskog klana“ omogućili lažne identitete u 50-tak slučajeva.\nOptužnicom je navedeno da su u razdoblju od 2013. do 2016. godine, sa jasno podjeljenim ulogama i zadacima, činjenjem niza organizovanih protivzakonitih radnji, uglavnom osobama iz kriminalnog miljea, nezakonito omogućili podnošenje zahtjeva za izdavanje ličnih dokumenata CIPS-a, sa podacima stvarnih osoba i sa fotografijama osoba kojima je pribavljen lažni identitet.\nPrema prikupljenim dokazima, prilikom izvršenja kaznenih djela, optuženi su zajedno sa drugim pripadnicima organizovane kriminalne grupe, pronalazili podatke o državljanima BiH, koji već dugo ne žive u Bosni i Hercegovini i koji nisu podnosili zahtjeve za lične dokumente u BiH, kako bi počinjenjem kaznenih djela zloupotrijebili njihov identitet.\nU optužnici je precizirano ukupno 49 nezakonitih dobijanja osobnih dokumenata, u kojima su optuženi zajedno sa drugim osobama, aktivno učestvovali u omogućavanju krivotvorenja identiteta, kako bi se osobe iz kriminalnog miljea mogle skrivati od policijskih organa i putovati preko granice izbjegavajući raspisane potjernice.


SERBIA PREVENT 2021\nVeliko nam je zadovoljstvo da Vas pozovemo na I kongres Preventivne kardiologije (SERBIA PREVENT 2021) u organizaciji Radne grupe za prevenciju i rehabilitaciju kardiovaskularnih bolesti Udruženja kardiologa Srbije.\nKongres se održava 7. i 8. juna, prvi i nadamo se poslednji put u virtuelnom okruženju. Pristup sadržaju kongresa je slobodan u narednih mesec dana. Nakon kongresa registrovani učesnici moći će da pristupe rešavanju testa akreditovanog sa ukupno 5 bodova kontinuirane medicinske edukacije.\nNadamo se da ćete biti zadovoljni izborom tema kongresa i kvalitetom predavanja. U fokusu kongresa je primarna i sekundarna prevencija aterosklerotskih kardiovaskularnih oboljenja. Pored toga teme kongresa su i savremena rehabilitacija kardiovaskularnih bolesnika, prevencija oboljenja miokarda i perikarda tokom COVID-19 pandemije, kao i sportska kardiologija.\nPosebno nam je zadovoljstvo da najavimo i plenarno predavanje prof. dr Martina Hallea, Predsednika Evropske asocijacije za preventivnu kardiologiju, Evropskog udruženja kardiologa koji će sa nama podeliti svoje viđenje preventivne kardiologije u Evropi.\nOvde možete pristupiti naučnom programu kongresa.\nPozivamo sve kardiologe, interniste i lekare koji se bave prevencijom I rehabilitacijom kardiovaskularnih bolesnika da učestvuju na ovom sastanku.\nS poštovanjem, i nadom da će ovaj kongres postati redovan i da ćemo ga održavati na način kako smo prethodno navikli.\nPredsednica Radne grupe za prevenciju i rehabilitaciju kardiovaskularnih bolesti, UKS\nNacionalni koordinator za prevenciju kardiovaskularnih bolesti UKS


Projekat arhitekte Danila Dangubića na Bijenalu u Seulu\nTanjug 16. marta 2021. 16:47\nBEOGRAD – Projekat beogradskog arhitekte Danila Dangubića “Samoodrživi grad” izabran je u velikoj konkurenciji da predstavlja Srbiju na Bijenalu arhitekture u Seulu, glavnom gradu Južne Koreje, u septembru ove godine.\nArhitektonski studio “Danilo Dangubić Arćitects”, nastao 2015. godine, izradio je projekat samoodrživog Beograda, a jedna od podtema bila je kako iskoristiti podzemni deo grada.\n“Ovo je zaista veliki značaj za naš studio i moje mlade kolege, ali i za Srbiju”, izjavio je Dangubić i istakao svoju temu “Samoodrživi grad” za istoimeni projekat.\n“Prestonica je grad koji ima kapacitet da opstane i nastavi da živi uprkos svemu što mu se dešava, i u tome sam apsolutno prepoznao Beograd, koji je rušen i osvajan 44 puta za 1.100 godina, i još je stradao u bombardovanjima”, podseća arhitekta.\nPoznati arhitekta se obrazovao u inostranstvu, u Americi je na Drury Univerzitetu (Springfild, Misuri) završio osnovne studije arhitekture, a u Londonu je diplomirao na najstarijoj nezavisnoj školi arhitekture u Velikoj Britaniji “Arćitectural Ašociation”, najprestižnijoj u svetu, gde je i predavao nakon završenih studija.\nSa mladim kolegama i laboratorijima za digitalnu proizvodnju, vodeći je arhitektonski studio u Srbiji posvećen istraživanju savremene arhitekture.\nDangubić je autor projekata objekata kulture, poslovanja i stanovanja među kojima je i nedavno realizovan i stambeno-poslovni objekat “SK12 Koncept života” u Pančevu.\nTema ovogodišnjeg Bijenala u Seulu, čiji je direktor francuski arhitekta Dominik Pero jeste „Održivi grad“, odnosno kapacitet grada – da se iznese sa svim izazovima i brzim promenama koje se dešavaju.


Legalizacija kuća: Predlog za umanjenje obaveza za 60 odsto na čekanju | (Vesti - 05.12.2017) Novi Sad\n05.12.2017 u 19:22h\nLegalizacija kuća: Predlog za umanjenje obaveza za 60 odsto na čekanju\n- Kada sam potpisao ugovor i počeo da otplaćujem legalizaciju kuće od nekih 180 kvadratnih metara, dug mi je bio oko 423.000 dinara, a rata blizu 1.700 dinara – priseća se sagovornik "Večernjih novosti". - Sada, posle 11 godina otplate duga, odnosno plaćene 132 rate, iznos mesečnog potraživanja mi je porastao na 4.300 dinara, a ukupan dug je za gotovo 30.000 dinara viši, i iznosi 450.000 dinara. Ako se ništa ne promeni, verovatno bih ovaj dug ostavio i unucima... Uz to, naše naselje je i dalje bez kanalizacije, a priključak na vodovod smo dobili tek pre nekoliko meseci.\n- Predlog rešenja, kojim bi se obaveze oko tri hiljade porodica, koje ovaj problem pritiska, umanjile za 60 odsto, još uvek se nije našao pred odbornicima Skupštine grada, iako se na to čeka još od razgovora na kojima smo to usaglasili – ističe Ćirilović. - U stalnom smo kontaktu sa kabinetom gradonačelnika, a sada smo i uputili zahtev da nam se pismeno odgovori, zašto se to pitanje nije našlo pred odbornicima. Kada dobijemo odgovor, okupićemo građane koji imaju problem i dogovoriti se o daljim akcijama. Ne isključujemo ni mogućnost novih protesta.\nPROTESTI: Nezadovoljni građani okupljeni u "Prosperitetu", protestovali su 7. aprila, pre sednice Skupštine grada, nezadovoljni time što im se kamata za legalizaciju obračunava na osnovu eskontne kamatne stope, uz primenu komotne metode obračuna. To ih je, kako su rekli, dovelo u situaciju da su zaduženi gore nego da su uzeli kredite u švajcarskim francima.\nPovezane teme legalizacija kuće\npre 1469 dana i 14 sati\nA sto radite bez dozvole pa vam skupa legalizacija


Merkel: Konstruktivan doprinos Srbije u migrantskoj krizi\nM. D. 26. oktobra 2015. 21:00\nLideri 13 zemalja Evrope saglasili su se na mini-samitu u Briselu o nizu mera za rešavanje migrantske krize, a nemačka kancelarka Angela Merkel posebno je istakla pozitivan doprinos Srbije.\n„Srbija i Slovenija su bile veoma konstruktivne“, izjavila je Merkel, koja je sa premijerom Srbije Aleksandrom Vučićem i šefovima država i vlada Grčke, Makedonije, Bugarske, Rumunije, Mađarske, Hrvatske, Slovenije, Austrije, Luksemburga i Holandije raspravljala o upravljanju izbegličkom krizom.\n„Ovo je bio lakmus test za Evropsku uniju“, rekla je Merkel na konferenciji za novinare nakon samita o zapadnobalkanskoj ruti migranata u sedištu Evropske komisije, koji je počeo u nedelju popodne, a završio se nešto posle ponoći.\nNemačka kancelarka je rekla da je krajnji cilj sastanka bio da se olakšaju patnje velikog broja migranata iz Sirije i Avganistana, koji preko Zapadnog Balkana pokušavaju da se domognu Evrope i da dosadašnja praksa nije uvek bila u skladu sa evropskim vrednostima.\n„Vanredna situacija zahteva vanredne mere, a sada se bolje razumemo“, kazala je Merkel i navela da je tokom sastanka dogovoreno da se duž balkanske trase otvore mesta za prijem dodatnih 100.000 izbeglica, od kojih će polovina biti u Grčkoj, a polovina u državama Zapadnog Balkana.\nPremijer Vučić je ranije večeras rekao novinarima u Briselu da je Srbija spremna da ponese svoj deo tereta i da će prihvatiti kvotu izbeglica iako nije članica EU, ali da ta kvota još nije utvrđena.\nPredsednik Evropske komisije Žan-Klod Junker je posle samita ocenio da su lideri koji su na njemu učestvovali postali svesni svoje odgovornosti i naveo da su tri glavna izazova bili sprečavanje humanitarne krize, usporavanje plime migranata duž balkanske trase i jačanje kontrole evropskih granica.\n„Prebacivanje migranata od jedne do druge granice mora da stane“, kazao je Junker, rekavši da su usvojene mere uključuju efikasniju registraciju migranata i redovnu razmenu informacija o njima između pojedinačnih država i sa Evropskom komisijom.\n„Zadovoljan sam što je samit protekao u evropskom duhu, a sada sledi da se ono što smo se dogovorili primeni“, rekao je Junker.\nVisoki komesar Ujedinjenih nacija za izbeglice Antonio Gutereš, koji je takođe učestvovao na samitu, naglasio je da je veoma zabrinut zbog predstojeće zima i da je od vitalne važnosti da Evropa ostane kontinent azila.\n„To nije pitanje izbora, nego obaveza, ali oni koji ne ispunjavaju uslove za azil moraju biti vraćeni u zemlju porekla“, kazao je Gutereš i ukazao na to da se prilikom readmisije mora voditi računa da se to čini uz puno poštovanja prava na ljudsko dostojanstvo.\nMerkel, Junker i Gutereš su izjavili da su svesni da je plan od 17 tačaka koji je sinoć dogovoren nedovoljan da se migrantska kriza reši, ali da je reč o ključnom prvom koraku, nakon koga će uslediti mere za dugoročno rešenje migrantske krize.\nTviter označio poruku Trampa kao potencijalno obmanjujuću\nRat JER i AZE: Propali napori o uspostavljanju prekida vatre


Zbrka.com - Brena zaludela Slovence - Zanimljivosti i Jet Set\nBalkanska muzička kraljica Lepa Brena održala je još jedan odličan koncert, ovoga puta u čuvenom slovenačkom primorskom gradiću Portorožu. Popularna pevačica pevala je pred 3.000 ljudi, koliki je i kapacitet letnje pozornice Auditorijuma u poznatom turističkom mestu, a dvosatni nastup obeležila je euforična publika i pozitivna energija koja se osećala u vazduhu.\nPomenuti prostor nedavno je potpuno renoviran, pa je umetnicima koji nastupaju na raspolaganju odlično opremljen bekstejdž i fenomenalna scena, dostojna velikih muzičkih zvezda.\n- Portorož je malo mesto koje ima oko tri hiljade stanovnika, pa je većina gledalaca došla iz većih slovenačkih gradova. Publika je reagovala fenomenalno još na prve taktove pesme „Uđi slobodno“, a kako su se ređali stari i novi hitovi, tako je atmosfera dostizala tačku usijanja.\nIako za Slovence kažu da su hladni poput nekih zapadnoevropskih naroda, to se ovom prilikom uopšte nije osetilo. Naprotiv, tri hiljade ljudi pevalo je nostalgično poznate Brenine pesme koje su obeležile period nekadašnje SFRJ i uglas tražilo da na bis čuje još nekoliko velikih hitova - priča naš izvor sa lica mesta.\nCelokupna ekipa koja je pratila poznatu pevačicu dobila je sve čestitke za sjajno odrađen koncert, koji je zbog intimnije atmosfere i neposrednog kontakta sa publikom proglašen za jedan od najboljih u poslednjih pet godina.\n- Nakon koncerta srela sam se sa nekoliko prijatelja iz Slovenije, a pošto nas je poslužilo lepo vreme, proveli smo tri predivna dana u Portorožu. Uživala sam u lokalnim specijalitetima, a iskoristila sam priliku da sebe častim šopingom. Već su stigle ponude i za neka buduća gostovanja, pa verujem da ću se u budućnosti ponovo vratiti u ovaj predivan gradić - rekla je Brena za Kurir.\nBrena ko Bijonse\nSpecijalno za ovaj nastup Lepa Brena nosila je par cipela koje je kupila u Hjustonu, tokom boravka u Sjedinjenim Američkim Državama. Naime, poznata pevačica videla je da ovaj model nosi Bijonse, pa je poželela da sebi kupi isti par. Ubrzo je kupila neobične sandale, koje je premijerno nosila upravo na nastupu u Portorožu.


Bosanski Novi - Vijesti, analize i stavovi :: Justice Report\nOptužnica za ubistva 27 Bošnjaka u Bosankom Novom\nTužilaštvo BiH je podiglo optužnicu protiv 13 osoba za zločin protiv čovječnosti počinjen 1992. godine na području općine Bosanski Novi.\nUhapšeni zbog ubistva 27 Bošnjaka u Bosanskom Novom\nPripadnici Državne agencije za istrage i zaštitu (SIPA) danas su u Bosanskom Novom u okviru istrage Tužiteljstva BiH uhapsili šest osoba.\nKenjalima i Balabanu 19 godina zatvora\nSud BiH je osudio Stojana Kenjala, Zorana Kenjala i Dragana Balabana na ukupno 19 godina zatvora nakon što je prihvatio sporazum kojim su priznali krivicu za ubistva, prisilna preseljenja te mučenje Bošnjaka na području opštine Bosanski Novi.\nPriznali krivicu za zločine u Bosanskom Novom\nDržavno tužilaštvo predložilo je kazne zatvora od pet do sedam godina za Stojana i Zorana Kenjala, te Dragana Balabana, koji su postigli sporazum o priznanju krivice za zločin protiv čovječnosti počinjen na području Bosanskog Novog.\nPotvrđena optužnica za zločine u Bosanskom Novom\nSud BiH je potvrdio optužnicu protiv tri osobe koje su optužene za zločin protiv čovječnosti počinjen na području općine Bosanski Novi.\nPodignuta optužnica za zločine u Bosanskom Novom\nDržavno tužilaštvo je protiv tri osobe podiglo optužnicu za ubistva Bošnjaka iz sela Maslovare, Alići i Ekići (općina Bosanski Novi) počinjena u junu 1992. godine.\n31 Decembar 2015\nPodignuta optužnica za zločin u Bosanskom Novom\nTužilaštvo BiH podiglo je optužnicu protiv Milenka Karlice za ratni zločin počinjen na području Bosanskog Novog.\nPetorica uhapšena zbog zločina u Bosanskom Novom\nPet osoba je uhapšeno zbog sumnje da su počinile ratni zločin na području Bosanskog Novog 1992. godine.\nPitanja o ciljevima rata\nSuđenje Ratku Mladiću nastavljeno je iskazom svjedoka Odbrane Boška Kelečevića, koji je negirao da je Vojska Republike Srpske (VRS) u proljeće 1992. godine proganjala nesrbe u Bosanskoj krajini.\nMladić tražio poštivanje Ženevskih konvencija\nSvjedok Odbrane Vojin Ubiparip je izjavio na suđenju Ratku Mladiću da su se Muslimani 1992. godine iseljavali po naređenju Stranke demokratske akcije (SDA) i pod prijetnjom smrću, a ne zato što su ih proganjale srpske snage.\nPrivremeno iseljavanje radi bezbjednosti\nSvjedočenjem Radomira Pašića, ratnog predsjednika opštine Bosanski Novi, bivši predsjednik Republike Srpske Radovan Karadžić pobijao je optužbu za protjerivanje Muslimana i Hrvata s ovog područja.\nSelimović i ostali: Ružnić nije bio nadležan za zatvaranja\nU nastavku iznošenja nalaza i mišljenja, na zahtjev Odbrana optuženih Adila Ružnića i Emira Mustafića, vještak vojne struke kazao je da je Ružnić obavljao informativne razgovore sa ratnim zarobljenicima, ali da nije imao nikakva ovlaštenja za razmjenu zarobljenika.\nKaradžić: Teritorije bez nesrba\nSvjedočeći na suđenju Radovanu Karadžiću, nekadašnji zvaničnik Ujedinjenih nacija (UN) Charles Kirudja je kazao da su vlasti bosanskih Srba u ljeto 1992. godine prisilno iselile više hiljada Bošnjaka iz Bosanskog Novog, koji su zatim preko Hrvatske bili prebačeni u Austriju.\nSelimović i ostali: Obrada zarobljenika\nNa suđenju trojici bivših pripadnika Armije BiH (ABiH) optuženih za zločine u Bosanskoj krajini, Državno tužilaštvo je uložilo četrdesetak materijalnih dokaza, koji se uglavnom odnose na postupanja prema ratnim zarobljenicima.


Gradonačelnik Markov: "Projekat izgradnje fabrike vode dobro napreduje" | Ami Naxi Radio 89.7Mhz\nU sklopu jednog od najvećih i najznačajnijih projekata za naš grad, izgradnje fabrike vode, u toku su radovi na dva nova bunara, koji će obezbediti snabdevanje značajnom količinom vode. Vrednost ove investicije iznosi oko 25 miliona dinara, a sredstva su izdvojili lokalna samouprava i Sekretarijat za poljoprivredu, vodoprivredu i šumarstvo.\nKako je i ranije isticano, projekat izgradnje fabrike vode u našem gradu je veoma kompleksan, s obzirom na zatečenu infrastrukturu i specifičnost naše vode. Gradonačelnik Pavle Markov je prilikom današnjeg obilaska radova na novim bunarima, rekao da projekat izgradnje fabrike vode dobro napreduje:\n–Radimo veoma temeljno, uvažavajući komplikovanost celog projekta. Nadamo se da ćemo uskoro moći i precizno da kažemo kada očekujemo da prečišćena voda bude isporučena našim sugrađanima – rekao je Markov.\nOvaj veliki projekat realizuje se u više faza, a do sada je prema rečima gradonačelnika, uloženo oko 3 miliona evra. U sklopu stvaranja uslova za izgradnju fabrike vode, rekonstruisana je vodovodna mreža, a deo ovog projekta je i izgradnja magistralnog cevovoda u Ulici Jovana Jovanovića Zmaja.\nIzvršni direktor JP „Kikinda“ Milan Makivić, kaže da su radovi na izgradnji jednog od novih bunara pri kraju, i da počinje izgradnja drugog:\n–Završena je konstrukcija budućeg bunara, jer da bi on bio u funkciji mora da se izvrši njegovo građevinsko, hidro-mašinsko i elektro opremanje, i povezivanje na postojeći sistem distribucije izvorišta ka budućoj fabrici vode. U toku je transport opreme i ljudstva na drugu lokaciju, gde će biti izgrađeno prostrojenje za preradu otpadne vode. Izgradnja dva nova bunara je veoma značajna i bila je neminovna, jer su postojeći prosečne starosti oko 30 godina i u lošem stanju – objasnio je Makivić.\nZa desetak dana počeće i realizacija projekta sanacije 25 bunara na teritoriji Kikinde. Lokalna samouprava i Javno preduzeće „Kikinda“ investirali su značajna sredstva u istražne radove, u okviru kojih su bunari snimljeni i testirani, na osnovu čega je izrađena projektna dokumentacija. I ovaj projekat, vredan 16,2 miliona dinara, sufinansiraće Pokrajinski sekretarijat za poljoprivredu, vodoprivredu i šumarstvo, u iznosu od 80 posto investicije. Makivić je dodao da će realizacijom ovih velikih projekata, biti produžen vek trajanja bunara, čime će biti stabilizovan kvalitet vode.


Noctua NF-A14 5V PWM ventilator cena, cene Srbija, prodaja Beograd Novi Sad Niš\nNoctua NF-A14 5V PWM ventilator cene\nTrenutno nemamo slike za Noctua NF-A14 5V PWM ventilator\nEPonuda nije internet prodavnica već Vam omogućava da brzo i lako nađete Noctua NF-A14 5V PWM ventilator po najjeftinijoj ceni. Naš cilj je da kupci budu što bolje informisani o ponudi Noctua NF-A14 5V PWM ventilator na tržištu Srbije. Vrlo lako nalazite željeni proizvod za kategoriju Kućišta oprema cene, ne morate da lutate od sajta do sajta za Noctua Kućišta oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Noctua NF-A14 5V PWM ventilator sa PRODAVCEM. EPonuda ne može da garantuje potpunu tačnost specifikacije i slika za Noctua NF-A14 5V PWM ventilator. Pre kupovine, podatke za Noctua NF-A14 5V PWM ventilator proverite na sajtu PROIZVOĐAČA.


Naslovna / Fudbal / Svet / Rusija kao kolonijalna sila - sve više Brazilaca u nacionalnom timu?\n2018-11-12 17:18 > 17:18\nOno što udara u oči jeste fudbalska vest dana u Rusiji - Još jedan Brazilac u nacionalnom timu.\nFudbaler Krasnodara, Brazilac Ari je dobio poziv u "Zbornaju". On je u Rusiji od 2010. godine i ima ruski pasoš, pa je pustao ravnopravan sa svima ostalima. U skladu sa tim, selektor Rusije Stanislav Čerčesov je dobio poziv u reprezentaciju.\nOve sezone igra dobro, postigao je šest golova uz tri asistencije a u nacionalni tim dolazi kao zamena za povređenog Artjoma Dzjubu. Ari nije prvi Brazilac u reprezentaciji Rusije, ovakvi primeri u njihovom nacionalnom timu postaju sve češći.\nPre njega, dres Rusije obukli su i Mario Fernandes, kao i golman Lokomotive Giljerme. Takođe, boje Rusije brani i rođeni Nemac Roman Nojštater, pa iz godine u godinu ''Zbornaja Kmanda'' ima sve manje igrača u svom sastavu koji su poreklom iz Rusije.\nPrethodna Jović najbolji strelac Bundeslike: "Interesuju me samo rezultati ekipe"


Zorana Mihajlović u nenajavljenoj poseti “kineskom mostu” – Borča\nPotpredsednik Vlade i ministar građevinarstva, saobraćaja i infrastrukture Zorana Mihajlović izjavila je da će resorno ministarstvo uputiti nalog nadzornom organu za radove na mostu Zemun – Borča da od danas bude mnogo više prisutan na gradilištu i kontroliše radove, jer određeni radovi na mostu “nisu baš onakvi kakvi treba da budu i kakvi su po projektu”.\nPrilikom nenajavljene posete gradilištu mosta Zemun – Borča, Mihajlović je Tanjugu rekla da je jedan od razloga njenog dolaska na tu lokaciju da proveri kojom dinamikom teku radovi, kako bi se uverila da li će most biti otvoren za saobraćaj do 27. decembra, kako je i ugovoreno.\n– Ministarstvo svake nedelje šalje svoje ljude na sve projekte, dakle na sve infrastrukturne projekte koji se rade. Ljudi iz Ministarstva dolaze takođe na ovaj most. Danas sam odlučila da dođem i ja – rekla je potpredsdenica Vlade Srbije.\nMihajlović je napomenula da predstavnici Ministarstva građevinarstva trenutno razgovaraju sa izvođačem i podizvođačima radova na tom mostu, o potpisivanju aneksa 4. koji znači jedan dodatni novac (oko 2,5 miliona evra) i koji Srbija treba da plati.\n– To je jedan od razloga, što smo prosto želeli da vidimo, da li je zaista sve ono o čemu pričamo i dogovaramo, na svim tim sastancima, zaista tako i u praksi – rekla je Mihajlović koja je u obilazak mosta došla sa svojim posebnim savetnikom Milojkom Obradovićem.\n– Ono što je moj zaključak danas, to je da ćemo mi tražiti koliko danas od nadzora, koji inače plaća država Srbija i koji je dužan da bude mnogo više na ovom mostu i da vodi računa o svakoj stvari na ovom mostu – najavila je ministarka građevinarstva.\nMihajlović je rekla da su ona i njen savetnik mogli da uoče određene nepravilnosti u izvođenju radova na mostu “koje baš nisu onakve kakve mi mislimo da bi trebalo da budu i kakve su po projektu, a most smo dobro platili”.\nMinistarka je kazala da će nadzorni organ danas dobiti nalog da se pojavi na gradilišu mosta i biće upoznat sa njenim primedbama o radovima koje je sama uočila i da on još dodatno pregleda most, kako bi predstavnici Ministarstva građevine mogli još spremnije da sednu sa izvođacecm radova da se dogovore ne samo oko aneksa ugovora, kojim oni traže 2,5 miliona evra za već izvedene radove, nego i onog što nas čeka posle aneksa, a to su oštetni zahtevi.\n– Prema tome, ako dobro platimo most i želimo da ga imamo na vreme, onda moramo da imamo i kvalitet mosta – naglasila je Mihajlović.\nGovoreći o oštetnim zahtevima izvođača radova, Mihajlović je rekla da postoji predlog izvođača i podizvođača radova za oštetnim zahtevima, koji su preko 30 miliona dolara i dodala da o tome tek treba razgovarati da li će država Srbija to platiti i kako će platiti.\n– Takođe, nešto što smo videli tiče se i bezbednosti na mostu, između dve saobraćajne trake. Mi zaista mislimo, da mora da se povede računa o tome. To će biti još jedna od stvari o kojem ćemo razgovarati – ukazala je Mihajlović.\nMinistarka građevinarstva je izrazila nadu da će posle redovnih kontrola gradilišta i stalnim dolaskom ljudi iz resornog Ministarstva, radovi na gradilištima infrastrukturnih projekata, koje finansira država po Srbiji, biti i kvalitetniji i na vreme urađeni.\nMinistarka Mihajlović je prilikom posete gradilištu mosta Zemun – Borča mogla da se uveri da radnici izvode radove, od ranog jutra i sa nekima od njih je i neposredno razgovarala i čak je i srdačno dočekana, a imala je i prilike i da razgovara predstavnikom kineske kompanije “Čajna roud and bridž korporejšn” i da mu prenese svoja zapažanja i primedbe.\nDo kraja ove godine trebalo bi da budu završene pristupne saobraćajnice od Novosadskog do Zrenjaniskog puta, a tokom 2015. godine bi trebalo da budu završene i sve pristupne saobraćajnice u dužini od 21 kilometra, dok bi deonica od Zrenjaninskog do Pančevačkog puta trebalo da bude gotova do septembra 2015.\nRadovi na mostu Zemun-Borča, u dužini od 2,2 kilometra, počeli su krajem oktobra 2011. godine.\nGlavni izvođač radova je kompanija “Čajna roud and bridž korporejšn.


Kritike na račun EU zbog nabavki vakcina pokušaj relativizacije podnetih amandmana na izveštaj EP o Srbiji - Progovori o pregovorima\nAmandmani na izveštaj Evropskog parlamenta o Srbiji najnoviji su povod za napade predstavnika vlasti na Evropsku uniju. Kao što je European Western Balkans već ranije pisao, u „kompromisnim amandmanima“ po prvi put, između ostalog, upućene su zamerke zbog nerazrešenih afera koje pritiskaju aktuelnu vlast.\n„Srbija se poziva da postigne uverljive rezultate… u borbi protiv korupcije i organizovanog kriminala, posebno kada je reč o slučajevima oko kojih postoji visok nivo interesovanja javnosti, uključujući slučajeve Krušika, Jovanjice i Telekoma Srbija“, stoji u jednom od „kompromisnih amandmana“. Takođe, kako je EWB ranije pisao u amandmanima se ponavlja i poziv za rešavanjem slučaja Savamala iz 2016. godine.\nPredsednik Srbije Aleksandar Vučić prvi se oglasio povodom teksta predloženih amandmana i poručio evropskim zvaničnicima da lažima ne mogu da ostvaruju politički profit. Kako prenosi N1, on je istakao da je Srbije razrešila aferu Jovanjica, time što je pohapsila odgovorne, dodajući da afere i nema.\n“Šta je afera u Jovanjici? Vi mislite da lažima može da se ostvaruje politički profit, pa makar bio iz Evropske komisije”, rekao je Vučić tim povodom.\nPovodom sadržaja predloženih amandmana, ministar unutrašnjih poslova Aleksandar Vulin naveo je da ako poslanici EU nisu mogli ili nisu hteli da pošalju Srbiji vakcine, nisu morali ni da šalju amandmane.\n“Pošto ste medicinsku opremu i vakcine sačuvali za sebe, molim Evropljane da svoje političke stavove, pritiske na naše pravosuđe i licemerje, takođe zadrže za sebe. Ako ne možete da nam date ono što nam treba, slobodno sačuvajte ono što nam ni malo nije potrebno”, navodi se u saopštenju Pokreta socijalista.\nIzmeđu ostalog, u amandmanima na izveštaj izvestioca za Evropski parlament Vladimira Bilčika navodi se da Srbija treba da postigne rezultate u borbi protiv organizovanog kriminala i korupcije i da osudi napade i govor mržnje kojima su u Skupštini Srbije izloženi politički protivnici, nezavisni intelektualci i mediji.\nMinistarka za evropske integracije Jadranka Joksimović odbacila je kritike koje je na račun Brisela i raspodela vakcina uputio ministar u Vladi Srbije Aleksandar Vulin.\nNavodeći da je istina da Srbije kroz COVAX mehanizam do sada nije kupila ni jednu dozu, Joksimović je u izjavi za Radio Slobodnu Evropu (RSE) ocenila da to ipak ne znači da je EU nesolidarna sa Srbijom. već da COVAX sistem ne funkcioniše onako kako se to očekivalo.\n„To je svima zaista jasno. Nismo zbog toga optuživali EU ni jednog trenutka, već smo radili najbolje što smo mogli kako bismo obezbedili vakcine za naše građane“, rekla je Joksimović.\nOna je istakla da Srbije evrointegracije svrstala među svoje prioritete, te da je Aleksandar Vulin ministar koji predvodi svoju političku stranku sa sopstvenim programom.\n„Aleksandar Vulin je ministar koji predvodi svoju političku stranku sa sopstvenim programom, ali je jasno da je politika Vlade Srbije definisala evropske integracije kao jedan od šest svojih strateških ciljeva i svaka institucija Vlade ima svoj udeo u realizaciji tog cilja“, rekla je Joksimović za RSE.\nPredsednik Narodne skupštine Ivica Dačić ocenio je danas da je cilj amandmana na izveštaj o Srbiji u Evropskom parlamentu pritisak na Srbiju i njeno rukovodstvo.\n“Imaju svi pravo na amandmane, videćemo šta će od toga biti prihvaćeno. Ne treba da nas čudi ništa, u pitanju je dodatni pritisak na Srbiu. To je dobro oproban recept kada žele da ostvaruju određene geopolitičke interese”, rekao je Dačić, prenosi Nova.rs\nKritike na račun EU zbog vakcina – zamena teza\nPotpredsednik Evropskog pokreta u Srbiji (EPuS) Vladimir Međak objasnio je za N1 da su amandmani o Srbiji dogovoreni između četiri najveće grupacije u Evropskom parlamentu, te da govori da vladajuća Evropska narodna partija (EPP) ne može stvari, poput izveštaja EP o Srbiji, da usvaja sama.\n„Ovo samo govori da vladajuća najveća partija, Evropska narodna stranka, koja ima izvestioca za Srbiju i koja je bliska vladajućoj Srpskoj naprednoj stranci u Srbiji, ne može ovakve stvari više da usvaja sama, niti sama da ih predlaže, niti da jednostavno dođe do konačnog teksta, jer je sada zbog takve konstalacije u Evropskom parlamentu potreban konsenzus ove četiri grupacije“, kazao je Međak.\nIzvršni urednik portala European Western Balkans Nikola Burazer za RSE ističe da nabavka vakcina nema nikakve veze sa procesom evropskih integracija.\nOn je ocenio da je ovo još jedan od pokušaja da se relativizuje kritika koja dolazi iz EU na račun Srbije.\n“Ovo je pokušaj da se relativizuje kritika koja dolazi iz Evropske unije i da se diskusija prebaci na teren koji je trenutno poželjan za Vladu Srbije, a to je pitanje nabavke vakcina i odsustvo vakcina iz Evropske unije, što se često namerno koristi radi kritike EU, bez obzira na prave razloge zbog čega je to tako”, naglasio je Burazer.\nOn je ocenio da ovakva retorika definitivno utiče na imidž Evropske unije u Srbiji.\n„Istraživanja pokazuju da 75 odsto građana veruje da je Kina najviše pomogla Srbiji tokom pandemije, a da smo tri posto veruje da je to Evropska unija, iako podaci govore sasvim drugačije“, zaključio je Burazer.\nMinić: Amandmani upozorenje vlastima iz Brisela\nPredsednica Evropskog pokreta u Srbiji Jelica Minić izjavila je da amandmani poslanika Evropskog parlamenta na izveštaj Vladimira Bilčika o napretku Srbije na putu evrointegracija, predstavljaju jasno upozorenje vlastima u Beogradu da moraju znatno efikasnije da se bore protiv organizovanog kriminala i korupcije, prenosi N1.\nMinić je kazala da je EP dao na znanje da će se pomno pratiti dalji razvoj ovih afera i postupci pravosudnog sistema u njihovom rešavanju.\n„Razmere ovih afera, pogotovo u kontekstu policijskih akcija i akcija tužilaštva uperenih ka vezama organizovanog kriminala, policije, navijačkih grupa i predstavnika vladajućih partijskih struktura, a vezano za ‘aferu prisluškivanje’ kao pretnju usmerenu na samog predsednika države, stvaraju jednu mračnu sliku Srbije, koja liči na naše percepcije centralnoameričkih mafijaških država“, ocenila je Minić.\nDodala je da posebno „poražava“ upozorenje na neprihvatljiv i uvredljiv govor mržnje, uvreda i poziva na nasilje, koji dominira domaćom političkom scenom i koji se prelio i na način komunikacije sa samom Evropskom unijom i posebno Evropskim parlamentom.\nGlavni i odgovorni urednik portala EWB Nemanja Todorović Štiplija ocenio je bilo očekivano da će ovakvi amandmani doći na dnevni red.\nOn je za dnevni list Danas objasnio da Evropski parlament ima mnogo širi manevarski prostor u odnosu na druge institucije EU da otvoreno kritikuje neke pojave u Srbiji i drugim državama kandidatima za članstvo u EU.\n“Setimo se da su i ranije, u izveštajima EP o Srbiji, pominjani, na primer, slučaj Savamale i zabrinjavanjuće stanje u medijima. Međutim, isto tako, ovaj saziv Evropskog parlamenta, izabran u maju 2019, pokazao se daleko spremnijim da oštro oceni stanje demokratije, korupcionaške afere i druge probleme, pogotovo kad je reč o poslanicima iz redova socijaldemokrata, liberala i zelenih. To je rezultat produbljavanja političke krize u Srbiji, uključivanja EP u posredovanje, ali i bližih odnosa koje pomenute grupe sada imaju sa delom opozicije u Srbiji – SNS više nije jedina stranka u Srbiji koja ima dobre odnose sa akterima u EP (pre svega Evropskom narodnom partijom) “, istakao je Štplija.\n“Vlast će, kao i do sada, pokušati da minimizira značaj ovih poruka, da ih ignoriše ili čak da napada evropske poslanike. Ali, na duge staze, to neće naterati ove teme da nestanu. Ovaj amandman deo „kompromisnih amandmana“ koji su dogovoreni sa ostalim velikim grupama. Tako da to svakako nisu izolovani glasovi” zaključuje on.


Sastank u NBS – Efektiva\nSastank u NBS\nDana 29.09.2011 u prostorijama NBS održan je sastanak izmedju predstavnika NBS Radice Dimitrijević, Zamenika Generalnog Direktora Centra za korisnike finansijskih usluga i Jelene Popović, Direktora Odeljenja za informisanje i obrazovanje korisnika finansijskih usluga i predstavnika Udruženja EFEKTIVA Dejana Gavrilovića. Razgovor, koji je protekao u prijatnom tonu, nije doneo ništa revolucionarno, mada je iskazano razumevanje za naš rad, ciljeve i ideje koje planiramo da realizujemo. Sagovornice iz NBS su ukratko, koliko je vreme dozvoljavalo, upoznate sa razlozima osnivanja našeg Udruženja i sa potrebom povećanja nivoa komunikacije izmedju korisnika bankarskih usluga i NBS, kao kontrolnog organa poslovanja banaka.\nKroz prigovore koje im gradjani svakodnevno šalju, vrlo su dobro upoznati sa problemima koji postoje, a naročito sa problemom kredita indeksiranih u “švajcarcima”, medjutim, saopštile su da NBS u ovom trenutku ne može da preduzme ništa drugo, ni više od onog što je propisano, a to je posredovanje medju suprotstavljenim stranama u postupku medijacije. Takodje, smatraju da će novi Zakon o zaštiti korisnika finansijskih usluga, koji na snagu stupa početkom decembra, dovesti stanje u normalu i ispraviti dosadašnje nepravilnosti.\nPredstavnik Udruženja je preneo naše stavove da sama medijacija nije dovoljna, jer se poziva na dobrovoljnost obe strane u sporu, što daje mogućnost jednoj od strana, u ovom slučaju bankama jer se klijenti žale na njih, a ne one na klijente, da jednostavno ne dodju. Time ceo proces gubi na smislu. Prenet je i naš stav da NBS u takvim slučajevima mora da reaguje konkretnom akcijom, kako bi se pronašlo zadovoljavajuće rešenje. Takodje, iz NBS je stigao i predlog da članovi Udruženja učestvuju na seminarima i obukama koje NBS organizuje i obrnuto, da prisustvuju našim potencijanim predavanjima u cilju povećanja stepena finasijske edukacije gradjana.\nOno što je pomalo poražavajući podatak, na kom mi očigledno moramo da poradimo u bliskoj budućnosti, to je broj ukupnih prigovora koji stigne u NBS od oko 2.000 godišnje. Ako se uzme u obzir da je kredita u CHF, po nekim procenama oko 30.000, a da prigovore pišu i oni koji nisu korisnici tog kredita, dolazimo do podatka da su naši gradjani poprilično nezainteresovani za rešavanje svojih problema. U skladu za tom nezainteresovanošću je i brzina na koju nadležne institucije i reaguju na naše probleme, a to, kao što smo rekli, moramo promeniti. U skladu sa tim, Udruženje Efektiva će pokrenuti akciju zatrpavanja banaka i NBS prigovorima, o čemu će članstvo i šira javnost biti uskoro obaveštena.\nPosted on 29/09/2011 Author bobbyCategories Bankarske Aktuelnosti\nSledeća Sledeća: Dopis Udruženja Efektiva dnevnom listu "Blic"


Niška televizija » Sniženje cena lekova u svim terapijskim grupama (VIDEO)\nSniženje cena lekova u svim terapijskim grupama (VIDEO)\nObjavljeno 10.01.2015. 14:52\nOd 1. januara 2015. godine lekovi, koji se izdaju na recept, pojeftinili su, jer je počela da se primenjuje nova lista lekova. Nova lista sadrži oko 250 novih lekova, uglavnom generičkih, čime je osiguranim licima omogućen širi obim prava u pogledu dostupnosti lekova od većeg broja različitih proizvođa, kao i dostupnosti potpuno novih lekova za lečenje Parkinsonove bolesti i shizofrenije. Za skoro polovinu od ukupnog broja lekova sa liste, cene lekova u ovoj godini su snižene i ta sniženja se kreću u rasponu od 10 do čak 62 odsto u odnosu na cene koje su važile u 2014. godini.\nTako na primer, lek koji snižava povišen holesterol i koriste se u prevenciji infarkta (pravastatin) biće snižen pa će građani plaćati učešće u ceni u iznosu od 549 dinara po pakovanju, umesto dosadašnjih 908 dinara. Slična situacija biće i kada je reč o leku atorvastatin, koji će umesto 2.405 dinara koštati 913 dinara.\nSniženi su lekovi u svim terapijskim grupama, tako da će primena ove liste lekova dovesti do značajno manjeg izdvajanja finansijskih sredstava za lekove i od strane RFZO-a i od građana u 2015. godini, saopštavaju u Ministarstvu zdravlja i RFZO.\nPerišić:”Nova klinika je već opravdala sva očekivanja” (VIDEO)\nUspešna godina Centra za porodični smeštaj i usvojenje (VIDEO)


Rasprava o radu Vlade FBiH: Zastupnici kritikuju rad ministara – Fokus.ba\nRasprava o radu Vlade FBiH: Zastupnici kritikuju rad ministara\nPredstavnički dom FBiH prije razmatranja Izvještaja o radu Vlade FBiH je podržao Prijedlog Zakona o jedinstvenom registru taksi i naknada u Federaciji BiH\nPremijer FBiH Fadil Novalić predstavio je zastupnicima Predstavničkog doma FBiH Izvještaj o radu Vlade FBiH za 2019. godinu.\n“Izvještaj o radu Vlade Federacije BiH za 2019. godinu rađen je na osnovu priloga federalnih ministarstava koji su dostavljeni na obradu Federalnom zavodu za programiranje razvoja.\nSva federalna ministarstva su dostavili izvještaje o radu za 2019. godinu, a Zavod ih je objedinio i napravio Izvještaj o radu Vlade FBiH za 2019. godinu.\nUredbom o planiranju i izvještavanju Vlade FBiH, federalnih ministarstava i institucija je propisano da Komisija za programe i izvještaje, kao stalno radno tijelo Vlade FBiH, razmatra i utvrđuje nacrte programa rada i izvještaja o radu Vlade FBiH, te ih upućuje Vladi na usvajanje.\nKomisija je odlukom na sjednici od 12.02.2020. godine federalnim ministarstvima ostavila rok od 5 dana da dostave eventualne dodatne sugestije i izmjene dokumenta. U ostavljenom roku prijedlog za dopune i izmjene Izvještaja dostavili su: Federalno ministarstvo pravde, Federalno ministarstvo prometa i komunikacija, Federalno ministarstvo poljoprivrede, vodoprivrede i šumarstva i Federalno ministarstvo energije, rudarstva i industrije, i iste su unesene u tekst Izvještaja.\nU izvještajnoj godini, federalna ministarstva su uradila 70 zakona (44 usvojeno na Vladi), 6 uredbi (80% završeno), 23 odluke (22 usvojene na Vladi), 37 pravilnika (19 usvojeno na Vladi), 2 strategije (1 usvojena na Vladi) i 14 ostalih dokumenata (uputstva, budžet, PJI, akcioni planovi, procedure, sporazumi, programi, planovi itd.).\nMinistarstva su, generalno gledano, zadovoljila formu izvještavanja, s tim da pojedina ministarstva nisu iskazala utrošena sredstva u odnosu na planirana.\nUkupan procenat izvršenja planiranih aktivnosti na nivou Vlade FBiH u 2019. godini iznosi 88%”, navodi se u izvještaju.\nU raspravi o Izvještaju o radu Vlade FBiH za 2019. godina, Sabina Ćudić (Naša stranka) kazala je da bi izvještaj o radu vlade trebao biti prioritet u radu zakonodavnog tijela.\n“Međutim, ovaj plagijat dokumenta vrijeđa inteligenciju. Ispred sebe imam kopije izvještaja za 2018 i 2019. godinu i ministarstva koja analiziramo imaju samo jednu razliku, a to su godine. Federalno ministarstvo unutrašnjih poslova ponovo tone u propas u svojim rezultatima. Uspjeli su pasti, jer uvijek može gore”, dodaje Ćudić.\nDodalo je da Federalno ministarstvo kulture, također od riječi do riječi kopira izvještaj.\nDamir Mašić (SDP) kaže da je porazno da se polovinom godine razmatra izvještaj o radu Vlade za prethodnu godinu.\n“Usvajanje ili neusvajanje izvještaja očito je ne tangira nikog i ne desi se ništa. Problem je elementarni izostanaka bilo koje vrste osjećaja za stanje u kojem se nalazimo”, ističe Mašić.\nDodaje da su rezultati katastrofalni, te da ova vlada za pet godina nije izgradila i u promet pustila ni metar autoputa.\nIrfan Čengić (SDP) ističe da je malo licemjerno da za Parlament važi stanje nesreće koje je propisalo Vijeće ministara, a za privrednike kojima treba isplatiti štetu ne vrijedi.\n“Ova Vlada nema legitimitet, jer je prošlo 20 mjeseci od izbora, a Vlada nema podršku ovog saziva Predstavničkog doma FBiH. Za ovo su odgovorni izborni pobjednici, koji trebaju formirati novu vladu”, ističe Čengić.\nDževad Adžem (DF) kaže da je većina diskusija koje je čuo više paušalnog i narativnog karaktera.\nKako kaže Federalno ministarstvo finansija je dispečerska organizacija, a Ministarstvo energije, rudarstva i industrije nije realizovalo 20 posto od onog što je planiralo “što vjerovatno predstavlja nebetonirani dio rijeka, koje nisu stigli do kraja betonirati”.\n“Mi nemamo prostorno uređenje, nego prostorni urbicid”, dodaje Adžem\nU diskusiji o izvještaju Vlade FBiH Amer Obradović kazao je da Plan rada Parlamenta FBiH za narednu godinu ponovo ne obuhvata usvajanje zakona o sukobu interesa.\n“U Parlamentu FBiH imate zastupnike koji potpisuju ugovore sa javnim preduzećima, pa premijer Novalić i ministar Džindić sa firmom TMR i Pretisom, zapošljavanje najbližih srodnika u javne institucije, dakle imate sukob interesa na svakom koraku. Zar afere oko respiratora, zaštitnih maski i slično za vrijeme COVID-19 nisu bile dovoljne da Vlada i Parlament barem pokuša da se “igra” demokratije, pa i na nivou PR-a, evo, kaže pokrenut ćemo donošenje ovog zakona jer smo svjesni percepcije javnosti i onoga što se od nas traži. Ne, oni biraju da budu bezobrazni. Državni zakon koji se kao primjenjuje do donošenja entitetskog je, poslije oduzimanja nadležnosti CIK-u koji je provodio provjere i utvrđivao sukob interes, postao mrtvo slovo na papiru. Entitetski, izgleda neće\nni doći”, poručio je zastupnik Obradović.\nZastupnik Nezavisnog bloka je najavio da će, ako Parlament ne stavi u Plan svog rada Prijedlog Zakona o sukobu interesa Federacije BiH, on okupiti opozicione zastupnike i napraviti svoje rješenje.\n“Pozivam ponovo ministra pravde FBiH Matu Jozića da dostavi zakon u Parlament. Pozivam i predsjedavajućeg Zaimovića da reaguje, jer smatram da je ovo pitanje vrlo važno u borbi protiv korupcije. Ako se zakon uskoro ne dostavi, tražit ćemo svoje saveznike na svim stranama i boriti se, ako ništa da se dobro zacrvenite pred međunarodnom zajednicom u silnom objašnjavanju što niste ni u planu imali ovaj zakon, jer vas je izgleda samo njih strah, s obzirom da građane i javnost odavno ignorišete”, zaključio je Obradović.\nNihad Čolpa, zastupnik i lider GS-a kazao je da bi primjereno da se današnja sjednica trebala biti održana u Kladnju zbog svega što se tamo dešava.\n“Kada slušam ljude iz Vlade mislim kao da živimo u Švedskoj, ali da ne bih ponavljao druge kolege reći ću da za mene Izvještaj Vlade FBiH je neprihvatljiv i neću ga podržati”, istakao je Čolpa.\nPredstavnički dom FBiH prije razmatranja Izvještaja o radu Vlade FBiH je podržao Prijedlog Zakona o jedinstvenom registru taksi i naknada u Federaciji BiH.\nPodršku je, bez veće rasprave dobio i Prijedlog Zakona o izmjenama i dopunama Zakona o faktoringu.\nNacrt Zakona o izmjenama i dopunama Zakona o prodaji stanova na kojima postoji stanarsko pravo, kao i nacrti zakona o provođenju odluka sudova, te zakona o likvidacijskom postupku, su također dobili podršku Predstavničkog doma FBiH.\n#parlament fbih#vlada fbih#u fokusu